VAKCINA ZA KORONAVIRUS | Galaksija Nova\nIlustracija (Sputnjik/Vitalij Timkijev)\nKineske vlasti su uverene da će se epidemija novog kineskog koronavirusa COVID-2019 završiti u najskorije vreme, saopštio je ambasador Kine u Moskvi Džang Hančuej.\n„Pretpostavljam da će se osim epidemiološkog centra (provincija Hubei), u ostalim provincijama i gradovima već krajem meseca uspostaviti normalan poredak. U većini provincija i gradova već 18 dana zaredom primećuje se opadanje slučajeva zaraze, istakao je ambasador na konferenciji za novinare.\nPrema njegovim rečima, kineski naučnici već su napravili vakcinu koja aktivira imunitet na koronavirus, ali ona još uvek treba da se doradi.\nDžang Hančuej takođe je istakao da je Peking zahvalan Moskvi za podršku i da je spreman da se zajedno bori protiv širenja epidemije koronavirusa. Kineske vlasti su 31. decembra obavestile Svetsku zdravstvenu organizaciju o epidemiji nepoznate upale pluća u gradu Vuhan u centralnom delu zemlje. Kineski stručnjaci utvrdili su 7. januara uzročnika bolesti – to je koronavirus (2019-nCoV).\nPrvi oboleli imali su veze sa tržištem morskih plodova, a pretpostavlja se da bi izvor virusa mogle biti zmije koje se u Kini često koriste za ishranu. Kasnije je objavljeno da virus može da se prenosi sa čoveka na čoveka. Prema podacima od 24. februara, broj zaraženih u Kini veći je od 79,3 hiljade ljudi, dok je od virusa umrlo 2.527, a skoro 25 hiljada pacijenata je ozdravilo.


Завод за заштиту природе Србије - Održana prva godišnja skupština Radan klastera\nOdržana prva godišnja skupština Radan klastera\nPrva godišnja skupština Radan klastera održana je 20. novembra 2013. godine u Prolom banji, u čijem radu je učestvovao i predstavnik Zavoda, dr Dušan Mijović. Radan klaster je formiran na inicijativu upravljača Spomenika prirode „Đavolja Varoš“ – preduzeća „Planinka“, s ciljem objedinjavanja i usklađivanja turističke ponude i razvijanja delatnosti koje doprinose turizmu pet opština koje dele područje Radan planine (Medveđa, Lebane, Bojnik, Kuršumlija, Prokuplje).\nRadan klaster je formiran po modelu udruživanja privrede i nauke, odnosno pored članica koje se bave privrednim delatnostima uključeni su i Univerzitet Singidunum iz Beograda, Visoka tehnička škola iz Beograda i Belgorodski tehnološki univerzitet Šuhova iz Rusije. Tokom prve godine klaster je okupio 22 člana, otvorene su dve kancelarije, u Kuršumliji i u Lebanu - Caričin grad, učestvovali su na Sajmu turizma u Beogradu, sproveli su dve akcije sa ciljem zaštite životne sredine i priprema se informativna brošura o klasteru.\nDr Dušan Mijović je na Skupštini održao predavanje o pripremi nove Studije zaštite područja Đavolje Varoši koja bi obuhvatila oko 2.000 ha, objektima geodiverziteta i geonasleđa na prostoru klastera i informacijama o mogućnostima njihovog uređenja.\nUpravni odbor je, kao osnovu razvoja klastera Radan, naveo geodiverzitet i objekte geonasleđa koji bi trebali u nekoj budućnosti da budu obuhvaćeni područjem Geoparka. Na sednici je iznet i niz ideja o različitim manifestacijama i turističkim sadržajima koji mogu da obogate ponudu i privuku posetioce u Đavolju Varoš.


Peskov o pisanju britanskog tabloida: Krajnje sramno\nTanjug 14. decembra 2020. 17:34\nMOSKVA – Portparol Kremlja Dimitri Peskov je ocenio kao „krajnje sramnim“ tekst britanskog tabloida, koji je objavio tvrdnje da su bila dva pokušaja da se otruje ruski bloger Aleksej Navaljni.\n„Sandej Tajms je naučnofantastični list koji čitate vikendom u bade mantilu. Kako da kažem? Postoje lažne vesti, a postoje i one koje ćete nazvati jednom pogrdnom poznatom engleskom rečju, koja označava da je u pitanju totalna besmislica. Da, ovo je totalni nonsens. Nemam šta više da dodam“, rekao je Peskov.\nRanije, Sandej Tajms je preneo, citirajući neimenovane izvore, da dok je Navaljni bio u komi u bolnici u Omsku, navodno se dogodio drugi pokušaj trovanja, preneo je TAS S.\nNovinari tog lista su tvrdili da se član ruske obaveštajne službe infiltrirao u bolnicu da izvrši atentat.


Rast cena je privremenog karaktera zbog veće potražanje posle slabljenja pandemije - Biznis i Finansije\nHome\tVestiEkonomija\tRast cena je privremenog karaktera zbog veće potražanje posle slabljenja pandemije\nRaste pritisak na Evropsku centralnu banku i američke Federalne rezerve da smire inflaciju. Očekuje se da ove godine inflacija u Evropi bude 2,6 odsto. Rast cena je privremenog karaktera zbog veće potražanje posle slabljenja pandemije, kaže za RTS Savo Jakovljević iz Sektora za ekonomska istraživanja i statistiku Narodne banke Srbije.\nZa rast inflacije u proteklim mesecima, kako ističe Savo Jakovljević, odgovorni su privremeni faktori kao što su rast potražnje zbog popuštanje pandemije i rast cena baznih proizvoda (voća i povrća) koje se koriste u proizvodnji hrane.\n„U aprilu je inflacija bila 2,8 odsto u maju 3,6 odsto, reč je privremenim faktorima povećane potražnje, kao što je i reč o nafti koja je bila ispod 20 dolara za barel u jeku pandemije dok se za crno zlato na berzama danas plaća i više od 70“, navodi Jakovljević za RTS.\nIsto važi za tehniku i građevinski materijal\nJakovljević objašnjava da isti razlozi važe i za tehniku i građevinski materijal – tokom pandemije nije bilo prozivodnje i njihove zalihe su se istrošile.\n„Izlaskom iz pandemije, prozivođači ne mogu u kratkom roku da zadovolje tražnju i taj efekat će takođe biti privremen“, dodaje Jakovljević.\nKaže da je inflacija je u skladu sa očekivanjima Narodne banke Srbije.\n„Projekcije govore da će se kretati na oko tri odsto, plus-minus 1,5 odsto. U narednim mesecima se očekuje da će biti na sličnom nivou do početka sledeće godine kada bi trebalo da počne postepeni pad“.\nUkazući da Srbija ima nižu inflaciju u maju i junu od zemalja u okruženju, Jakovljević kaže da kada se iscrpe efekti pandemije, u drugom delu naredne godine može se očekujemo da se ona vrati na nivo od dva odsto.\nZa dve godine rast kamatnih stopa\nNa pitanje kako NBS može da utiče na inflaciju, Jakovljević napominje da centralna banka na rapolaganju ima referentnu kamatnu stopu kao i druge instrumente kojim se može uticati na likvidnost.\nPodseća da je NBS već svođenjem referentne kamatne stope na jedan odsto prošle godine smanjila efekte pandemije, a podstaknuto je i povećanje kreditinih aktivnosti poslovnih banaka.\n„Još neko vreme se mogu očekivati niske kamatne stope, a njihov rast se očekuje najranije za dve godine“, navodi Jakovljević.\n„Važno je da potrošnja raste sporije od BDP-a, jer se time smanjuje njen udeo u bruto domaćem proizvodu, a otvara se prostor za nove investicije i rast izvoza“, zaključuje Jakovljević.


BiH–država s najmanje preduzeća po glavi stanovnika\nRezultati ankete koju je Institut proveo među mladim preduzetnicima u BiH, pokazuju da institucije u BiH nisu susretljive prema tek osnovanim firmama. "Mladi privrednici smatraju da bi država trebala biti prva koja će pomoći pri razvoju novoosnovanih firmi, jer osnivanjem novih firmi stvaraju se nova radna mjesta", navode iz KULT-a.\nDodaju da preduzetnicima treba olakšati i osnivanje firme kroz tzv. "one stop shop", odnosno rješavanje svih procedura za osnivanje biznisa na jednom mjestu. Mladi preduzetnici poručuju da put preduzetništva nije lagan, ali srećom danas ima akceleratora koji će olakšati taj put u preduzetništu, a dobri rezultati vrijede rizika i truda. Također, oblast samozapošljavanja je otpornija na ekonomske krize od ostalih grana privrede.\nInstitut za razvoj mladih KULT izradio je Analizu budžetskih poticaja privredi za 2015. "Za oblast razvoja poduzetništva i obrta na svim nivoima vlasti u BiH izdvojilo se 10% poticajnih sredstava, čineći ovu oblast četvrtom po redu po izdvojenim sredstvima, a odmah iza poljoprivrede, industrije i usluga", navode iz KULT-a.\nNajzastupljenija podoblast u poticajima za preduzetništvo je pod kategorijom drugo gdje se izdvaja 35% sredstava za poticaje preduzetništvu i obrtu, što uključuje: subvencioniranje troškova zapošljavanja novih radnika, podrška zanatskim centrima i agencijama za razvoj, sufinansiranje malih i srednjih preduzeća, razvoj i očuvanje tradicionalnih zanata i obrta, izrada strategija razvoja itd.\nNakon ove kategorije, slijede krediti za preduzetničke aktivnosti s 26%, te početna sredstva za osnivanje preduzeća s 9%. Sredstava za informiranje, edukaciju o preduzetništvu, te subvencije za najam prostora bilo je manje od 1% u učešću u ukupno izdvojenim sredstvima za preduzetništvo i obrt u 2015. Po stavovima bh. privrednika najperspektivnija podgrana preduzetništva su razvojne ustanove koje uključuju preduzetničke zone i poslovne inkubatore, za koju se izdvojilo 12% sredstava ove oblasti u 2015.\nViše iz kategorije: « Sastanak kod ministra privrede/gospodarstva ZDK\tZlatna džezva, Tops, Oaza, Tajna i Zlatni puder u katarskim marketima početkom 2018 »


Mačkić: SDA nakon UKCS-a pod kontrolu stavlja i Medicinski fakultet u Sarajevu – Fokus.ba\nMačkić: SDA nakon UKCS-a pod kontrolu stavlja i Medicinski fakultet u Sarajevu\nDirektorica Univerzitetsko-kliničkog centra Sarajevo (UKCS) Sebija Izetbegović krenula je u novu ofanzivu. Nakon što je UKCS stavila pod potpunu kontrolu, okrenula se ka Medicinskom fakultetu u Sarajevu, s namjerom da na poziciju dekana postavi nekog od svojih poslušnika iz SDA, saopćeno je iz SDP-a BiH.\n„Peticija o smjeni dekanese medicinskog fakulteta u Sarajevu Almire Hadžović-Džuvo predstavlja logičan slijed bahate SDA politike. Započeli su pokušajem zatvaranja Opće bolnice u Sarajevu na kriminalan način, a nastavili nizom obračuna sa svima koji se usude pričati ili razmišljati drugačije od Sebije Izetbegović i SDA. Cilj je ovladati kompletnim zdravstvenim sistemom Kantona Sarajevo i njegovim resursima ne vodeći nikakvog računa o stvarnim potrebama stanovništva i korisnicima zdravstvenih usluga. Kuda nas vodi ovakva politika vladajuće bahate oligarhije najbolje pokazuje broj mladih ljudi koji svakodnevno napuštaju ovu zemlju“, poručio je Mačkić.\n#sdp bih#Denis Mačkić


Град Нови Пазар - Skupština o zapošljavanju, civilnoj zaštiti i planovima javnih preduzeća\nSkupština o zapošljavanju, civilnoj zaštiti i planovima javnih preduzeća\nNa sednici Skupštine grada Novog Pazara usvojen je je Lokalni akcioni plan zapošljavanja za ovu godinu kojim se utvrđuju mere za smanjenje nezaposlenosti. Ovim aktom predviđeno zapošljavanje 50 nezaposlenih, a za šta će Grad izdvojiti pet miliona dinara. Taj novac će biti utrošen na subvencije za zapošljavanje 25 osoba iz kategorije teže zapošljivih, kao i na 25 subvencija za pokretanje sopstvenog biznisa.\nOdbornici su razmatrali i Predlog Odluke o unapređenju civilne zaštite u Novom Pazaru, koji predstavlja pravni okvir da lokalna samouprava u omogući svojim građanima brzu, efikasnu i praktičnu zaštitu od svih opasnosti i iznenađenja.\nNakon sprovedenog konkursa, lokalni paralament usvojio je i predlog da Suat Ljajić,bude imenovan za direktora JP” Zavod za urbanizam”.\nUsvojena je i odluka o pravima i uslugama u socijalnoj zaštiti grada Novog Pazara kao i Predlog Odluke o uplati doprinosa za penzijsko i invalidsko osiguranje i doprinosa za zdravstveno osiguranje za lice koje je steklo status lica koje samostalno obavlja umetničku ili drugu delatnost u oblasti kulture. Direktori javnih preduzeća su na ovoj sednici predstavili planove i programe za tekuću godinu.\nČlan Gradskog veća Novog Pazara Ervin Čašić podneo je ostavku na tu funkciju, a na njegovo mesto Skupština je imenovala Ermina Đerleka.


Ilija Cvitanović: Ambasade su jasno kazale da HDZ i SNSD ne žele vladavinu prava u BiH - Index.ba\nIlija Cvitanović: Ambasade su jasno kazale da HDZ i SNSD ne žele vladavinu prava u BiH\nAmbasade kao i međunarodne organizacije u BiH saopćili su kako su zabrinuti jer HDZ BiH i SNSD ne žele izmjene krivičnog zakona BiH, što pravosudnim institucijama u zemlji, kako su naveli, direktno oduzima instrumente da se efikasno bore protiv organiziranog kriminala i korupcije.\nPredsjednik HDZ-a 1990 Ilija Cvitanović smatra da je upozorenje ambasada i međunarodnih organizacija jasna poruka svima onima koji podržavaju takve politike.\n„Napokon je međunarodna zajednica utvrdila ko su ljudi koji ne žele da u BiH zavlada vladavina prava. To su politike koje opstaju manipulacijom nacionalnim interesima, iako se ne bore za iste te nacionalne interese. Njihov cilj je da ova država nikada ne postane u potpunosti pravna država i da nema sve alate za borbu protiv kriminala i korupcije“, izjavio je Cvitanović u komentaru za agenciju Patria.\nDodao je da je poražavajuće da u BiH postoje politike koje ne žele da kazneni zakon prilagode na način da bude u skladu sa najvećim standardima EU, ističući kao su takvi političari pokazali da su upravo oni nositelji kriminalka i korupcije.\nPrethodni članakZvaničnici Sjeverne Koreje i SAD-a razgovarali u New Yorku\nNaredni članakU BiH ušlo 5.116 migranata, Srbija napravila dodatni problem ukidanjem viza za Iran


Beograd, 30. Decembar 2020. PR Objave: Saopštenje -\nKalendarsku 2020. godinu BIS završava u znaku velikih uspeha na svim poljima. Uprkos izazovima sa kojima se ova škola susrela tokom pandemije COVID19, učenici BIS, nastavnici i roditelji učenika izuzetno su zadovoljni postignutim rezultatima. Trudeći se da svojim učenicima svih uzrasta obezbedi najbolje uslove za rad, BIS je ove godine, pored 3 izuzetno lepa kampusa, otvorila vrata nove, prelepe zgrade opremljene u skladu sa najsavremenijim zahtevima u oblasti obrazovanja.\nKalendarsku 2020. godinu BIS završava u znaku velikih uspeha na svim poljima. Uprkos izazovima sa kojima se ova škola susrela tokom pandemije COVID19, učenici BIS, nastavnici i roditelji učenika izuzetno su zadovoljni postignutim rezultatima.\nTrudeći se da svojim učenicima svih uzrasta obezbedi najbolje uslove za rad, BIS je ove godine, pored 3 izuzetno lepa kampusa, otvorila vrata nove, prelepe zgrade opremljene u skladu sa najsavremenijim zahtevima u oblasti obrazovanja. I ova zgrada se takođe nalazi na Dedinju, gde su smeštani i ostali kampusi. Brojne prostrane, svetle učionice, najsavremenije opremljeni kabineti za prirodne nauke, 3 kompjuterske laboratorije, fiskulturna sala od 700 m2, veliki spoljašnji sportski teren za tenis, košarku i mali fudbal, čine ovo mesto izuzetno poželjnim ne samo za učenje, već i za rekreativne aktivnosti u krugu škole, jer je zdravlje dece na prvom mestu.\nBIS već skoro pune 24 godine pruža predškolsko, osnovno i srednjoškolsko obrazovanje kako stranim, tako i domaćim učenicima uzrasta od 3 do 18 godina starosti. Nastavu izvodi visoko stručan nastavni kadar iz Velike Britanije i Srbije.\nPostignuti su izuzetni rezultati tokom novembra, kada su se učenici BIS iz Beograda od 1. do 9. razreda takmičili iz matematike u okviru međunarodnog takmičenja „Online Numeracy Challenge" na kojem su učestvovale 674 škole iz celog sveta sa svih kontinenata. Učenik 9 razreda BIS, Ji Sung pred kraj takmičenja jedno vreme držao je prvo mesto u svetu. Na kraju takmičenja, BIS je zauzela 6. mesto u ukupnom svetskom plasmanu u konkurenciji 674 skole. BIS se ponosi učenicima i nastavnicima koji su svojim marljivim radom i entuzijazmom doprineli ovom uspehu.\nbis, britanska internacionalna škola, british internacional school, online numeracy challenge, covid19\nq: 19 - t: 0.03190 sec


Genadij Sisojev: Vučić kopira "ruski svet", ali Srbija nije Rusija - Politika - Dnevni list Danas\nPočetna » Politika » Genadij Sisojev: Vučić kopira „ruski svet“, ali Srbija nije Rusija\nGenadij Sisojev: Vučić kopira „ruski svet“, ali Srbija nije Rusija\nGradska radio televizija21.07.2021. 18:58\nSrbija, odnosno predjednik Aleksandar Vučić koji donosi sve odluke u toj državi, pokušava da se nametne kao vodeća sila u regionu, a ideji srpskog kao uzor služi ideja “ruskog sveta”, ocenio je Genadij Sisojev, novinar i dopisnik ruskog Komersanta sa Balkana.\n“Podudarnosti i sličnosti ima, ali postoji ključna razlika jer Vučić pokušava da kopira Rusiju, ali zaboravlja da uloga Rusije i Srbije u svetu nije ista. Ono što toleriše Rusiji, Zapad neće tolerisati Srbiji”, rekao je Sisojev za podgorički Gradski radio.\nOn tvrdi da je Zapad svojevremeno pozdravio dolazak naprednjaka na vlast u Srbiji, zbog priznanja Kosova, jer su shvatili da tadašnja vlast, na čelu sa Borisom Tadićem, to neće nikad uraditi.\nIpak, navodi da se stav prema Srbiji menja na Zapadu i u Evropskoj uniji. Rusija pokušava da zadrži uticaj na Balkanu, prvenstveno preko gasa.\n“Preko dva faktora utiče, to je Beograd i Milorad Dodik u Republici Srpskoj”, ocenio je Sisojev u emisiji “Znam da znaš”.\nMinistar unutrašnjih poslova Srbije Alaksandar Vulin na obeležavanju 13. godišnjice svoje partije Pokret socijalista lansirao je ideju o stvaranju tzv srpskog sveta, kao i da Alaksandar Vučić treba da bude predsednik svih Srba.\n“Zadatak ove generacije političara jeste stvaranje srpskog sveta, da objedini Srbe gde god oni budu živeli”, kazao je Vulin.\nNjegova izjava je naišla na osude u regionu, gde se ta ideja smatra nastavkom stvaranja tzv. velike Srbije.\nČlan Predsedništva BiH Milorad Dodik podržao je Vulinovu ideju od koje se na samom skupu PS donekle ogradio i sam Vučić.\n“Lideri DF-a izgubili podršku Rusije”\nU razgovoru za Gradski radio Sisijev je podsetio da je 2016. nesporno pokušan državni udar u Crnoj Gori, što smatraju i na Zapadu.\n“Sad nema pretećih izjava na adresu Crne Gore, što ne znači da je Rusija odustala, ona je tu. Polagala je puno nade u one koji su pobijedili 30. avgusta, ali se razočarala u te snage”, rekao je Sisojev.\nNavodi da nigde u ruskim medijima nije bilo objava o skorašnjoj poseti lidera DF-a Andrije Mandića i Milana Knežćevića Moskvi, kao ni saopštenja sa njihovih sastanaka.\n“Oni su bili više zainteresovani za tu posetu nego ruska strana, da prikažu uoči obračuna sa premijerom Zdrvkom Krivokapićem da imaju podršku Moskve”, smatra Sisojev.\nRusija je, navodi, razočarana u lidere DF-a, kao i novu vlast jer nisu ukinute sankcije i nije pokrenuto pitanje izlaska Crne Gore iz NATO-a.\n“Da je Moskva htela da ih podrži, onda bi bilo više takvih izjava, kao što je bilo 2016”, rekao je Sisojev i kao potvrdu te teze dodao da je Moskva uvela direktne letove prema svima u regionu, ali ne i prema Crnoj Gori.\n"Srpski svet"Aleksandar VučićAleksandar VulinGenadij SisojevPodgorica\n3 reagovanja na “Genadij Sisojev: Vučić kopira „ruski svet“, ali Srbija nije Rusija”\n21. jula 2021. u 22.43\nCuti pa ne kopira americki, zaratio bi sa svima\n21. jula 2021. u 23.58\n22. jula 2021. u 09.18\nMogli ste I sa milom dj da pricate, isto bi vam ispricao.


Novosađani vezali tri pobede: Večeras gastronomski derbi, sastaju se "Hamburgerija Naum" i "Picerija Slap" · gradski.online\nNovosađani vezali tri pobede: Večeras gastronomski derbi, sastaju se “Hamburgerija Naum” i “Picerija Slap”\nKIKINDA- Na Noćnom turniru u malom fudbalu “Kikinda 2019”, prethodne 11. večeri, viđene su četiri utakmice koje su obilovale maestralnim potezima i golovima. Publici se predstavila ekipa “Lampone Meridian”. Novosađani su opravdali kvalitet i pokazali zašto osvajaju turnire po Vojvodini.\n“Lampone Meridian” prvo je savladao “Napredak Banatska Topola” sa 5:2. Potom je ekipa “Fenix Fashion pro” savladala sa 4:2 “Tisza Automotive”, da bi novosadska ekipa pobedila i “Odense” sa 6:1, po oceni fudbalskih stručnjaka, vrlo kvalitetnu ekipu.\nU poslednjoj utakmici, “Lampone Meridian” ponovo je bio uspešan, a ovoga puta bili su bolji od odlične ekipe “Internacional” koju su savladali sa 4:1. Večeras su na programu tri utakmice, a turnir počinje u 20 sati i 30 minura. “Mima i drugari” nastaviće zbog kiše prekinutu utakmicu protiv “Fenix Fashion pro”.\nPotom će na teren “Zoom optika”i “Tisza Automotive”, da bi veče u dvorištu Gimnazije “Dušan Vasiljev” zatvorili “Hamburgerija Naum” i “Picerija Slap” u, kako se očekuje, žestokom gastronomskom derbiju. Kao i prethodnih portala, rezultate i izveštaje sa utakmica možete da pročitate isključivo na portalu GRADSKI.\nPrethodnoVeliki uspeh “Velike Kikinde”: Žetva medalja u SPENS-u, odlični pioniri i juniori\nSledećeFestival folklora “Ajmo zaigrati, ajmo de”: Centralni deo Vidovdanskog sabora u Nakovu


Adel otkriva koja knjiga joj je promenila život | City Magazine\nAdel otkriva koja knjiga joj je promenila život\nPočetkom maja ove godine, Adel je objavila fotografiju na Instagramu koja je pobrala sve simpatije njenih fanova. Naime, pevačica na njoj pozira u kratkoj crnoj haljini, a povod je zahvalnica na svim čestitkama koje su joj pristigle za 32. rođendan. Na prvi pogled ništa neobično, međutim iza nje je u tom trenutku bio period velike fizičke transformacije, koja nikoga nije ostavila ravnodušnim. Ovakav razvoj događaja upleo je u priču i čoveka zaslužnog za njen neprepoznatljiv izgled – Pita Gerasima, koji je pojasnio detalje i stao na put nekolicini negativnih komentara. Međutim, u pevačicinom životu desile su se i druge krupne promene, a više detalja otkrijte u nastavku.\nPored smanjenja broja kilograma, Adel je odlučila da ojača i svoju psihu. Nakon razvoda i operacije glasnih žica, izvođačica numere When We Were Young rešila je da se uhvati u koštac sa tim izazovima. U tom trenutku je shvatila da kao mama sedmogodišnjeg dečaka prvo mora da se posveti sebi, kako bi i tu ulogu bolje obavljala. Polazište su joj bile knjige samopomoći, a jedna od njih zauzima posebno mesto u njenom srcu. Kako je nedavno sa pratiocima podelila utiske o HBO seriji I May Destroy You, na red je došla i jedna preporuka na račun čitanja…\nKao što možete da vidite, knjiga koja je najviše uticala na okretanje novog lista u njenom životu, jeste Untamed: Stop pleasing, start living, autorke Glenon Dojl. Prema pevačicinim rečima, ovaj naslov je za sve one koji su spremni da se dobro zamisle i ispuste krik nezadovoljstva. Nakon čitanja, Adel je konačno, prvi put, spremna da prihvati sebe i prigrli svoje telo. Svima preporučuje da pri ruci imaju markere, jer postoje rečenice koje će sigurno želeti da podvuku ili na neki način zabeleže. Ipak, najvažnija lekcija koju Adel ističe iz ove knjige jeste spoznaja da je svako na kraju dana sam odgovoran za svoju sreću i osećaj slobode. Sudeći prema tome kako Adel sada izgleda i kakvom energijom zrači, čini se da je apsolutno u pravu…\n#adel #knjige #preporuke za čitanje #samopomoć #transformacija


sejduba suma drzavni udar gvineja reprezentacija partizan\nSUMA NE MOŽE DA IZAĐE IZ GVINEJE! Državni udar, fudbaler na sigurnom - ali u Partizanu ne znaju kada će moći u Srbiju\nFudbaler Partizana Sejduba Suma se trenutno nalazi zarobljen u rodnoj Gvineji gde je došlo do državnog udara.\nPrema pisanju svetskih medija, državna vojska se pobunila i navodno za taoca uzela predsednika te zemlje Alfu Kondea i prekinula rad svih tamošnjih institucija.\nSuma je boravio u domovini usled reprezentativnih obaveza, gde se igrač crno-belih i povredio.\nTrebalo je da reprezentacija Gvineje u ponedeljak od 18 časova po srednjoevropskom vremenu odigra kao domaćin utakmicu kvalifikacija za Svetsko prvenstvo protiv Maroka, ali je meč otkazan zbog stanja u Republici Gvineja.\nPovodom ove situacije oglasio se i FK Partizan:\n- Povodom informacije koju ste mogli da pročitate da je u Gvineji došlo do državnog udara, informišem vas da je klub u kontaktu sa Sejdubom Sumom i da je on na sigurnom. Nalazi se u hotelu sa svojom nacionalnom selekcijom, ali za sada ne zna kada će se vratiti u Beograd, jer je avio saobraćaj obustavljen. Niko ne može da uđe ni izađe iz zemlje. Svakako ćemo biti u stalnom kontaktu sa njim, poručili su iz Humske.\nPOSLEDNJE VESTI IZ BRAZILA! Ovo je odluka o odigravanju utakmice, Brazilci prljavim potezom razbesneli svet!\nUpravo se dešava jedan od najvećih fudbalskih skandala ikada! Prekinut derbi Brazil - Argentina, zdravstveni radnici IZBACUJU ARGENTINCE SA TERENA\nVideo: Zoran Terzić: "Vi ste meni najbolje na svetu"


Zaharova: EU koristi migrantsku krizu kao izgovor za sankcije – Krstarica\nZaharova: EU koristi migrantsku krizu kao izgovor za sankcije\nTanjug 10. novembra 2021. 15:04\nMOSKVA – Rusija smatra neprihvatljivim pokušaje Evropske unije da iskoristi migrantsku krizu na poljsko-beloruskoj granici kao izgovor za nove sankcije Minsku, izjavila je danas portparolka ruskog ministarstva spoljnih poslova Marija Zaharova.\n„Smatramo da je neprihvatljivo da problemi migracija budu izgovor za uvođenje novih sankcija Belorusiji i drugim zemljama“, izjavila je Zaharova na redovnoj konferenciji za novinare, a prenosi Sputnjik.\nOna je istakla da se krivica za migrantsku krizu ne sme prebacivati na Belorusiju.\n„Takođe smo više puta izjavljivali da se krivica za još jedan nalet migrantske krize u Evropi ne sme prebacivati na Minsk, jer je ona izazvana i počela ne u novembru 2021, ni u leto 2021, ni u proleće 2021. Ona je već nekoliko godina u aktivnoj fazi“, izjavila je Zaharova.\nOvu krizu su, kako dodaje, izazvale vojne intervencije Zapada u regionu Bliskog istoka i severne Afrike, kao i posledice neuspele operacije u Avganistanu.\nUveče je granična služba saopštila da je situacija sa izbeglicama na granici sa Poljskom i dalje izuzetno napeta, i da se više od dve hiljade izbeglica, uključujući značajan broj žena i dece, zaustavilo ispred poljske ograde na granici.


Povratak u bioskop: Bioskopi u Srbiji biće otvoreni od 1. jula 2020! - Dan u Beogradu\nNaslovna » Izlasci » Film » Povratak u bioskop: Bioskopi u Srbiji biće otvoreni od 1. jula 2020!\nPovratak u bioskop: Bioskopi u Srbiji biće otvoreni od 1. jula 2020!\nAh Neša 5. juni 2020. Film Postavite komentar\nPod sloganom „Povratak u bioskop„, od 1. jula 2020, posle tri meseca pauze zbog virusa korona, ponovo će raditi bioskopi u Srbiji.\nPodržavajući jedinstvenu misao, da nam je socijalizacija danas potrebnija više nego ikad, publika će svoje omiljene filmove, u odabranom društvu, moći konačno da gleda iz bioskopske fotelje i na velikom platnu.\n29. jun 2020: Bioskopi ostaju zatvoreni zbog pogoršavanja situacije sa virusom korona, a direktor Kombank dvorane i distributerske kuće „Megakom film“ Igor Stanković kaže da je trenutno nemoguće predvideti kada ćemo ponovo gledati filmove u salama.\nU duhu solidarnosti, cena karata za filmove će tokom trajanja akcije od 1. do 15. jula u svim bioskopima biti po simboličnoj ceni od 200 dinara. Cena će važiti za sve filmske projekcije.\nPosle završetka akcije, od 15. jula, na repertoarima bioskopa naći će se i prve premijere.\nPovratak u bioskop – sjajna inicijativa\n– Filmski centar Srbije (FCS) snažno podržava ovu akciju Sekcija distributera i prikazivača Grupacije kinematografije, posebno imajući u vidu da smo se tokom vanrednog stanja obraćali Vladi Republike Srbije, sa molbom za pružanje pomoći njima, ali i drugim akterima filmske industrije u Srbiji. Prepoznali smo da su distributeri i prikazivači prvi osetili prekid u radu, a da će se poslednji vratiti normalizaciji u poslovanju. Pored toga, FCS je uložio značajna sredstva i energiju u razvoj i osavremenjivanje bioskopske infrastrukture širom Srbije, i jedan od naših prioriteta je da se ova grana filmske industrije što brže oporavi, ali i poboljša, nakon perioda u kome nije imala mogućnost da ostvari prihode. Sa zadovoljstvom se pridružujemo ovoj sjajnoj inicijativi – izjavio je direktor FCS-a Gordan Matić.\nVeliku akciju „Povratak u bioskop“, inicirale su Sekcije distributera i prikazivača u Grupaciji kinematografije koje su uputile molbu za podršku Filmskom centru Srbije i Privrednoj komori Srbije, što su ove institucije i prihvatile. (danubeogradu.rs)\nTagoviakcije beograd bioskopi film filmski centar srbije izlasci leto u beogradu srbija\nPrethodni Psiholog: Šta je sreća i zašto su Finci najsrećniji narod na svetu?\nSledeći Meridianbet: Kladi se na izbore jer te čeka i 500 dinara na poklon


VRČIN: Sudar autobusa i šlepera, 8 povređenih - Grocka Info\nNaslovna Crna hronika VRČIN: Sudar autobusa i šlepera, 8 povređenih\nVRČIN: Sudar autobusa i šlepera, 8 povređenih\nBeograd — Osobe koje su primljene u Urgentni centar nakon udesa koji se dogodio na auto-putu Beograd – Niš, njih osmoro, zadobilo je uglavnom lakše povrede.\n”Primljeno je osam osoba – četiri muškaraca i četiri žena, a dijagnostikom, koja još uvek traje, utvrđeno je da su zadobili uglavnom lakše povrede”, rekla je portparolka Urgentnog centra Aleksandra Berić.\nMedicinski tehničar u Hitnoj pomoći Grocka, koja je intervenisala posle jutrošnjeg udesa kod Vrčina, rekao je ranije da je povređeno 10 osoba i da se kod svih radi o lakšim telesnim povredama, kao što su nagnječenja.\nDo udesa je, kako je preneo, došlo tako što je autobus iz Slovačke sustigao šleper, koji se kretao ispred njega, i udario ga sa zadnje strane.\nPovređenima se pomoć ukazuje u Urgentnom centru, a saobraćaj na tom delu puta je usporen.\nNa auto-putu Beograd-Niš, kod skretanja za Vrčin, povređeno je 11 putnika kada je turistički autobus iz Slovačke udario u teretno vozilo, prethodno je javio RTS.\nPrethodni tekstNOVOSTI SA KONTROLORIMA BUS PLUSA: Pišite mi kaznu neću da platim!\nSledeći tekstGradonačelnik Beograda: Prostorni plan za Beograd na vodi na javnom uvidu koji će trajati 30 dana


Pjetr Šalja iz Belgije izručen Specijalnom sudu u Hagu - Kosovo Online\nPjetr Šalja iz Belgije izručen Specijalnom sudu u Hagu\n15. April 2021. • 22:26\nBelgijske vlasti su juče isporučile nekadašnjeg pripadnika OVK Pjetra Šalju Specijalnom sudu u Hagu, postupajući na osnovu saradnje u izvršenju naloga za hapšenje i naloga za dovođenje koje je izdalo Specijalizovano veće.\nŠalja je priveden 16. marta u Belgiji, a posle potvrđene optužnice, isporučen je Holandiji, kaže se u saopštenju Specijalnog suda u Hagu.\nSudija Nikola Giju, potvrdio je optužnicu protiv Šalje 12. juna 2020. Redigovana verzija potvrđene optužnice objavljena je u skladu sa pravilom 88. Pravilnika o postupku i dokazima. Sudija je naložio da se, iz razloga bezbednosti, optužnica objavi u redigovanom obliku.\nU potvrđenoj optužnici navodi se da se Šalja tereti po raznim oblicima individualne krivične odgovornosti za ratne zločine proizvoljnog lišavanja slobode, surovog postupanja, mučenja i ubistva koji su izvršeni u kontekstu nemeđunarodnog oružanog sukoba na Kosovu i u vezi sa tim sukobom.\nKrivična dela za koja je optužen Šalja, učinjena su između 17. maja 1999. i 5. juna 1999. nad licima zatvorenim u Kukešu (Albanija), u fabrici metala koju je, prema optužnici, koristila Oslobodilačka vojska Kosova. Očekuje se da se Pjetr Šalja u ponedeljak prvi put pojavi na sudu.\nHag Specijalni sud OVK\nBajšori: Specijalni sud bi trebalo da podnosi izveštaj Skupštini Kosova\nPrvo suđenje pred Specijalnim sudom biće Saljihu Mustafi\nSmenjen direktor Kazneno-popravnog centra za maloletnike u Lipljanu, zatvorenici izlazili na reč


Pred gradski derbi Partizan je uzeo tri boda, Crvena zvezda jedan, a u nedelju ih čeka međusobni duel na "Marakani" Navijači Partizana su na meču sa Proleterom poslali jaku poruku svim “grobarima” pred 162. večiti derbi protiv Crvene zvezde, koji se igra na “Marakani” u nedelju 1. marta. Na transparentu koji su razvili preko svoje tribine pisalo je: “Na derbi se ne poziva, na derbi se dolazi”. Tim Save Miloševića je...\nBen: Partizan je bolje igrao derbije, sad je vreme da im pokažemo otkud plus 11\nAtmosfera pred 162. večiti derbi (nedelja 18.00) polako se zakuvava. Navijači Crvene zvezde željni su kvalitetnog izdanja svog tima u okršajima sa Partizanom i pobede koja bi ekipu Dejana Stankovića dodatno približila osvajanju šampionske titule. Jedan od aduta Zvezdine publike u nedelju biće...\n09:29: "Pauza, a ne optimizam"


Nedavno su strani mediji izvestili da se Španija odrekla stava protiv nezavisnosti Kosova i da će ga priznati ako se postigne sporazum između Kosova i Srbije.\n"Obaveštavamo vas da prema trenutnoj situaciji Španija nema razloga da menja svoj stav, što je u potpunosti u skladu sa međunarodnim pravom", rečeno je iz MSP Španije za Ljajmi.\nTakođe navode da njihov odnos prema kosovskoj nezavisnosti nije nepravedan, već naprotiv, da je u potpunosti u skladu sa međunarodnim pravom.\nNa pitanje da li će sporazum između Kosova i Srbije španskim državnim vlastima otvoriti mogućnost da priznaju nezavisnost Kosova, iz MSP Španije kažu da podržavaju dijalog.\nKako se navodi, nisu dali definitivan odgovor o priznavanju ili nepriznavanju nezavisnosti Kosova u slučaju postizanja sporazuma, ali imaju opušteniji odnos prema ovoj temi.\n"Nastavićemo da podržavamo dijalog Beograda i Prištine usmeren na postizanje sveobuhvatnog političkog sporazuma o konačnom statusu kosovske teritorije", navodi se u odgovoru MSP Španije.\nŠpanija ne priznaje nezavisnost Kosova jer je smatra jednostranom i protivnom međunarodnom pravu. Još jedan snažan razlog da Španija ne prizna Kosovo je zato što ga vidi kao isti scenario kao Katalonija.\nPrema izveštajima stranih medija i druge zemlje u Evropskoj uniji koje ne priznaju Kosovo, slediće primer Španije po pitanju priznavanja Kosova nakon postizanja sporazuma sa Srbijom, navodi Ljajmi.\nS druge strane, nepriznavanje od ovih pet država članica Evropske unije ometalo je Kosovo u procesu integracije i u pokušajima članstva u stranim organizacijama, ali i po pitanju liberalizacije viznog režima.\nKako se navodi, pre izvesnog vremena takođe je objavljeno da je Grčka promenila svoj, do sada zabetoniran stav protiv nezavisnosti Kosova i preispitala mogućnost priznavanja nezavisnosti Kosova.\nGrčka, Španija, Kipar, Rumunija i Slovačka pet su država članica Evropske unije koje nisu priznale nezavisnost Kosova.


Dodik - Narod će se izjasniti da li želi u NATO | Trebinje Live\nDodik - Narod će se izjasniti da li želi u NATO\nPredsjednik Republike Srpske Milorad Dodik upozorio je da je NATO politička organizacija koja se miješa u unutrašnje stvari BiH i dodao da se u Srpskoj sve više razmišlja o tome da se narod što skorije izjasni da li je za ulazak u NATO, kako bi se "ta priča završila" što se tiče Republike Srpske.\nGovoreći o odluci Ustavnog suda BiH da odbaci apelaciju Pravobranilaštva Srpske kada je riječ o vojnoj imovini, te činjenicu da je NATO štab u Sarajevu pozdravio tu odluku, Dodik je napomenuo da je na djelu otimanje teritorije i imovine Srpske, te nastavak zloupotrebe pravosudnog sistema, zbog čega Republika mora zaštititi svoja prava i interese.\n"Ovo je veoma ozbiljna stvar, dio je kontinuiteta udara na Republiku Srpsku, koju hoće da razvlaste od njene teritorije i imovine i u tom pogledu vidljiva je nit nastavka zloupotrebe pravosudnog sistema", rekao je Dodik Srni.\nOn je naglasio da iza toga stoje predstavnici međunarodne zajednice, predvođeni Kancelarijom visokog predstavnika /OHR/, a da se u sve umiješao i NATO posredstvom svoje komande u BiH.\n"NATO je politička organizacija i vidljivo je miješanje u unutrašnje stvari, i zato mi u Republici Srpskoj sve više razmišljamo o tome da već sada se odlučimo putem izjašnjavanja naroda o tome šta misli o NATO, kako bi se ta priča i na unutrašnjem planu, što se tiče Srpske, završila", naveo je Dodik, napomenuvši da u Srpskoj postoji konsenzus u vezi sa NATO, ali da ga "neki skriveno ruše".\nOn je ocijenio da se NATO odnosom prema ovoj odluci Ustavnog suda BiH definitivno svrstao na jednu stranu, a ta strana nije Republika Srpska, koja nema nikakvu obavezu da prati NATO u tom pogledu.\nŠto se tiče ponašanja pravosudnih institucija na nivou BiH, kaže Dodik, koliko god oni likovali u ovom vremenu, moraju da znaju da time samo zabijaju klin u kovčeg BiH.\n"Preko ovoga se sigurno neće proći, ovo je otimačina i razbojništvo najvećeg nivoa, ignorisanje međunarodnog prava i Dejtonskog sporazuma", upozorio je predsjednik Srpske.\nOn je naglasio da ni visoki predstavnik u BiH Valentin Incko, "koji se oglašava samo kada treba podržati muslimane", definitivno ne može biti sagovornik na pitanjima u BiH.\n"U tom pogledu mislim da se stvari sve više zaoštravaju i da Srpska mora da zauzme svoju poziciju, a ona mora da bude apsolutna zaštita naših prava i interesa", poručio je predsjednik Srpske.\nNATO štab u Sarajevu pozdravio je odluku Ustavnog suda BiH o odbacivanju apelacije Pravobranilaštva Republike Srpske o vojnoj imovini, uz napomenu da ona nije dovoljna za aktiviranje Akcionog plana za članstvo /MAP/.\nIz NATO štaba podsjećaju da knjiženje 57 perspektivnih nepokretnih vojnih lokacija kao vlasništva BiH ostaje jedini uslov za aktiviranje MAP-a za BiH.


Naslovna Fudbal Evropska takmičenja PSŽ stigao u Beograd, deca plakala posle slikanja sa Nejmarom (VIDEO)\nFudbaleri Pari Sen Žermena stigli su u ponedeljak u Beograd gde će se na stadionu „Rajko Mitić“ sastati sa Crvenom zvezdom u okviru poslednjeg kola grupne faze Lige šampiona, a na aerodromu „Nikola Tesla“ dočekao ih je veliki broj novinara, ali i dece koja su želela autogram od najveće zvezde tima, Brazilca Nejmara.\nIzabranici Vladana Milojevića doživeli su ubedljiv poraz od ekipe nemačkog stručnjaka Tomasa Tuhela na Parku prinčeva, pa u Beogradu žele da obraduju svoje navijače novim iznenađenje nakon spektakularne pobede nad Liverpulom, iako bi PSŽ trebalo da zaigra u najjačem sastavu s obzirom da Sveci još uvek nisu obezbedili plasman u nokatu fazu elitnog takmičenja.\nMože li i PSŽ da padne na Marakani?\nS druge strane, ni Zvezda nije bez šansi da ostane u Evropi, tačnije u eliminacionoj fazi Lige Evrope, uprkos tome što joj je za to neophodan trijumf nad Francuzima, ali i poraz Liverpula od Napolija na Enfildu.\nMnogi navijači iz Srbije želeli su da dočekaju francuskog šampiona već na aerodromu, a Nejmar i Mbape su izašli u susret maltene svim dečacima i devojčicama koji su želeli da se slikaju, dok su oni najmlađi ostali uplakani nakon što je Brazilac nastavio putem autobusa.\nDeca plakala posle fotografisanja sa Nejmarom… Igrači @PSG_inside stigli u Beograd. #ChampionsLeague #FKCZPSG #fkcz pic.twitter.com/Q7bAGOlVuj\n— Bojan Marinković (@JohnFrum12) December 10, 2018\nPrethodni tekstDanas dominiraju kečevi ali ih prate golovi!\nSledeći tekstSvetislav Pešić – od istorijske titule sa Bodirogom, do 200 utakmica na klupi Blaugrane


Obeležen Međunarodni dan borbe protiv zloupotrebe i nezakonite trgovine drogama - Ozon Media\nObeležen Međunarodni dan borbe protiv zloupotrebe i nezakonite trgovine drogama\nSremska Mitrovica – Međunarodni dan borbe protiv zloupotrebe i nezakonite trgovine drogama – 26. jun, Crveni krst Sremska Mitrovica obeležio je pod sloganom „Zdravstvo i pravosuđe-zajedno u suzbijanju droga“.\nTim povodom, volonteri Crvenog krsta Sremska Mitrovica su na postavljenom punktu u tržnom centru „Univerexport“ podelom propagandno-edukativnog materijala sugrađanima, pre svega mladima skretali pažnju na negativne posledice zloupotrebe droga. Istog dana, u prostorijama Crvenog krsta Sremska Mitrovica, održana je edukacija i radionica za nove volontere-edukatore u okviru Programa-Bolesti zavisnosti. Tema edukacije je bila „Droge i njihova zloupotreba“.\nCilj obeležavanjaovog datuma, s jedne strane je da se skrene pažnja javnosti na ovaj sve prisutniji problem kod mladih, ističući štetno delovanje droga po zdravlje i živote ljudi u zajednici, a sa druge strane nezakonita trgovina drogama podstiče kriminal, što ukazuje na postojanje i potrebe da se ojača delovanje i saradnja svih relevantnih institucija u borbi protiv zloupotrebe i trgovine drogama .\nEleonora Jokić Runtić druga na festivalu plesa u Španiji


Albanski lideri od Skupštine Kosova traže rezoluciju o pripajanju - Bujanovačke\nPočetna NASLOVNA Albanski lideri od Skupštine Kosova traže rezoluciju o pripajanju\nAlbanski lideri od Skupštine Kosova traže rezoluciju o pripajanju\nBujanovačke11. sep 2018.NASLOVNA, POLITIKA0\nBUJANOVAC, PRIŠTINA, 11. septembar 2018. (izvor i foto: VOA) – Politički predstavnici Albanaca iz opština Preševo Medveđa i Bujanovac pozvali su u ponedeljak Skupštinu Kosova da usvoji rezoluciju sa ciljem otvaranja granica i njihovo povezivanje sa Kosovom, prenosi VOA.\nOni su u Prištini razgovarali sa predsednikom Kosova Hašimom Tačijem koji se zalaže za ideju korekcije granica koja podrazumeva pripajanje Preševske doline Kosovu.\nNakon sastanka sa predsednikom Kosova Hašimom Tačijem, politički predstavnici Albanaca iz opština Preševo, Bujanovac i Medveđa poručili su da su zatražili da skupština Kosova usvoji rezoluciju koja bi podržala njihov zahtev da se ujedine sa Kosovom.\nTači je demantovao navode pojedinih medija da će u sredu posetiti takozvanu Preševsku dolinu.\nOn se osvrnuo i na posetu Aleksandra Vučića Kosovu rekavši da poziv za mir i veličanje figura kao što je Slobodan Milošević ne idu zajedno.\nPredsednik Kosova rekao je više puta proteklih nedelja da će zahtev Albanaca iz Preševa, Bujanovca i Medveđe za pripajanjem Kosovu predstaviti u Briselu.\nTači je više puta ponovio i da to ne podrazumeva bilo kakvu razmenu teritorija sa Srbijom, već da je to kako je kazao legitiman zahtev Albanaca takozvane Preševske doline na osnovu referenduma koji je održan 1992. godine.\nTAGalbanski lideri briselski dijalog hašim Tači pripajanje kosovu\nPrevious PostSTANKOVIĆ albanskim liderima: Vi u Srbiji imate POSEBAN TRETMAN Next PostZa razminiranje okoline Bujanovca 230.000 evra\nŠćiprim Arifi: Najmanje reciprocitet, najviše pripajanje


Agim Čeku očekuje da će kosovski status biti rešen do kraja godine\nPredsjednik privremene Vlade Kosova Agim Čeku rekao u Podgorici da očekuje da će kosovski status biti riješen do kraja godine i da će to biti nezavisnost, sa svim garancijama prava nacionalnih manjina. Crnogorski premijer Milo Đukanović ocijenio da rješavanje kosovskog problema ne treba odlagati .\nPodsjećajući da je tokom 1999. godine Crna Gora prihvatila 120 hiljada izbjeglica sa Kosova što je doprinijelo učvršćivanju međusobnog povjerenja, crnogorski premijer Milo Đukanović rekao je da treba odgovorno ći ka definisanju rješenja Kosova. Kakvo će ono biti, treba da odluče timovi koji o tome pregovaraju na relaciji Beograd-Priština, uz naglašenu odgovornost međunarodne zajednice.\nPremijer privremene vlade Kosova Agim Čeku zahvalio je na toplom dočeku i čestitao nezavisnost Crnoj Gori. Povodom opužbi za ratne zločine koje mu stižu iz Beograda, Čeku je rekao da jedini sud koji ga može optužiti je sud u Hagu i pravodisni sistem UNMIK-a.\nAgim Čeku razgovarao je sa Đukanovićem o unapređenju bilateralnih odnosa, kao i o bržem povratku raseljnika sa Kosova koji žive u Crnoj Gori uz tvrdnju da on nije prepreka za njihov dostojanstven život na Kosovu. Tokom dana, Čeku je razgovarao i sa brojnim crnogorskim zvaničnicima i predstavnicima albanske zajednice u Crnoj Gori. Dio opozicionih stranaka i danas je oštro osudio dolazak Čekua u glavni grad Crne Gore.


Domaći izum za efikasno, ekonomično i ekološko pranje autobusa - KAMIONI.NET\nStručnjaci beogradskog Tecon Sistema projektovali su i kod prvog korisnika ugradili specijalne stubove i razvod novog sistema za pranje autobusa, kamiona i sličnih vozila velikih dimenzija, s brojnim prednostima u odnosu na klasična rešenja. Efikasnije i ekonomičnije pranje je glavno preimućstvo novog sistema: umesto da se za pranje upotrebljava protektirano crevo dužine i veće od 20 metara, koje se gotovo svakodnevno može trajno oštetiti (prelaskom vozila preko njega), izum Tecon Sistema zahteva crevo manje dužine, koje se samo delimično vuče po podlozi, a većim delom oslanja na „obrtnu ruku“. Sa dva obrtna zgloba, dužina „obrtne ruke“, koju proizvodi ugledna švajcarska kompanija, iznosi šest metara (tri+tri), što omogućava da se vozilu priđe sa svih strana.\nOsim efikasnijeg pranja i za perača komfornijeg posla, novim sistemom se postižu značajne uštede – ilustracije radi, metar visokokvalitetnog protektiranog creva košta 10 do 15 evra, a često se dešava da se zbog „gaženja“ (kada čelična žica probije gumenu smesu) dnevno uništava kompletno crevo.\nBeogradska Lasta, jedan od najvećih autobuskih prevoznika u Srbiji, prvi je korisnik ovog sistema, za koji ima samo reči hvale. Sistem, inače, čine i pumpa visokog pritiska i specijalni dozator za hemijsko sredstvo za pranje. Za uklanjanje nečistoća sa spoljašnjosti autobusa i motora, odnosno za razgradnju masnoća, u Lasti koriste aktivnu biorazgradljivu penu, koja se skuplja u separatore. Ukoliko bi se koristio klasičan sistem za pranje toplom vodom, stvarala bi se smeša koja bi zapušila separator i imala negativan uticaj na okolinu.\nTecon Sistem d.o.o se nalazi na Novom Beogradu u ulici Antifašističke borbe 21b, telefoni 011/301-78-74 i 064/877-88-00.\nTags: Tecon Sistem\nKAMIONI.NET > Autobusi > Domaći izum za efikasno, ekonomično i ekološko pranje autobusa


"Dani vode" u Nišu: Jug Srbije ima kvalitetnu pijaću vodu, očekuje se izgradnja postrojenja za prečišćavanje otpadnih voda\nPočetak/Ekonomija/„Dani vode“ u Nišu: Jug Srbije ima kvalitetnu pijaću vodu, očekuje se izgradnja postrojenja za prečišćavanje otpadnih voda\n„Dani vode“ u Nišu: Jug Srbije ima kvalitetnu pijaću vodu, očekuje se izgradnja postrojenja za prečišćavanje otpadnih voda\nU niškoj Hali Čair danas je svečano otvorena Međunarodna stručna manifestacija „Dani vode“, koju već treću godinu zaredom orgaizuje Asocijacija za zaštitu i očuvanje voda Južne Srbije (WASS).\nDani vode održavaju se 8. i 9. maja, a sam događaj je ove godine biti podeljen na dva dela. Prvi je Međunarodna stručna konferencija na temu „Očuvanje i zaštita sistema za vodosnabdevanje“ u kojoj će učešće uzeti predstavnici domaćih i inostranih relevantnih institucija i organizacija.\nDrugi, sastavni deo manifestacije „Dani vode“ je izložba proizvođača vodovodne i kanalizacione opreme, koji je prilika da se predstave kompanije koje posluju u oblasti proizvodnje opreme za snabdevanje vodom, kanalisanje, prečišćavanje, zaštitu od poplava i erozije, proizvođači uređaja, aparata i instrumenata za kontrolu kvaliteta voda za piće i otpadnih voda.\n„Ovo je mesto na kome se susreću nove tehnologije, na kome možemo videti nova dostignuća u oblasti vodovoda, vodosnabdevanja i kanalizacije. Za nas je to značajno jer je to korak i pomoć lokalnim samoupravama da osavremene svoje vodovode“, rekao je na otvaranju Ivan Karić, državni sekretar Ministarstva zaštite životne sredine.\nOn je dodao da je jedan od najznačanijih poduhvata, trenutno, izrada pregovaračke pozicije za Poglavlje 27.\n„Najveći broj vodovoda je pod strogim režimom kontrole. Kvalitet vode je na veoma visokom nivou, čak je kvalitet u mnogim gradovima veći od kvaliteta koji imaju gradovi u Evropskoj uniji. Za nas je važno da, ako kriterijumi budu i strožiji, mi imamo izuzetno kvalitetnu pijaću vodu“, kazao je Karić.\nU Asocijaciji je trenutno 26 vodovoda, od 28, sa teritorije južne Srbije. Očekuje se da se uskoro pridruže i vodovodi u Bujanovcu i Žitorađi, naveo je Miloš Đorđević, predsednik Asocijacije, i dodao da je kvalitet vode na jugu Srbije na zadovoljavajućem nivou.\nMarina Kostić, pomoćnica gradonačelnika Niša, istakla je da ono čime Niš može da se ponosi, jeste projekat za izgradnju postrojenja za prečišćavanje otpadnih voda koji podrazumeva izgradnju preko 35 km vodovodne mreže.\n„Samo iz Nišave biće otklonjeno preko 20 hiljada tona mulja. Ovo je najkrupnija, ali ne i jedina investicija. Treba pomenuti i rekonstrukciju vodovodne mreže u nekim ključnim tačkama i pripajanje seoskih vodovoda gradskom“, poručila je Marina Kostić.\nAsocijacija za zaštitu i očuvanje voda Južne Srbije (WASS) Dani vode jug Srbije pijaća voda


BBI banka izabrana za “Najuspješniju islamsku banku u Evropi” | BH plus\nHome / Vijesti / BBI banka izabrana za “Najuspješniju islamsku banku u Evropi”\nPosted by: Asmir Alić in Vijesti 15/11/2017\tKomentari isključeni za BBI banka izabrana za “Najuspješniju islamsku banku u Evropi” 42 Views\nAmer Bukvić, direktor Bosna Bank International d.d. (BBI) dobitnik je priznanja za najboljeg transformacijskog lidera u oblasti islamskog bankarstva, a BBI banka za “Najuspješniju islamsku banku u Evropi” prema izboru Cambridge IF Analytica iz Velike Britanije. Priznanja su Bukviću uručena 14. novembra na svečanoj ceremoniji IRBA – Islamic Retail Banking Awards organiziranoj u Dubaiju, jednom od najbrže rastućih ekonomskih centara svijeta.\nPrevious: Novi dogovori za plasman bh. firmi na tržištu Švicarske\nNext: Za osnaživanje neovisnosti medija u BiH pet milijuna dolara


Zamjenica predsjedavajućeg Vijeća ministara i ministrica vanjskih poslova Bosne i Hercegovine dr Bisera Turković uputila je pismo i čestitku čelnicima Evropske unije povodom 9. maja, Dana Evrope, u kojoj stoji:\n“Koristim priliku da vam čestitam 9. maj, Dan Evrope, praznik koji se na poseban način doživljava i obilježava u mojoj državi Bosni i Hercegovini. Demokratske, humane i prosperitetne vrijednosti koje taj datum simbolizira predstavljaju snažnu i neraskidivu vezu između građana, naroda i država cijele Evrope, posebno država članica Evropske unije”, navedeno je, između ostalog, u pismu koje je upućeno predsjedniku Evropskog vijeća Charlesu Michelu, predsjednici Evropske komisije Ursuli Van Der Leyen, specijalnom predstavniku Josephu Borellu, Oliveru Varhelyiju te šefovima diplomatije država članica.\nMinistrica je u pismu, također, istakla da je 9. maj prilika da se izrazi snažno opredjeljenje Bosne i Hercegovine, kao države, da u skladu sa utvđenim, poznatim i predvidljivim procesom priključenja bude dio Evropske unije i postane punopravni član napredne evropske porodice.\n“Sva relevantna istraživanja pokazuju da velika većina bh. građana podržava evropske integracije, te ispunjavanje svih uvjeta ne samo za kandidatski status nego i svih reformi potrebnih za ostvarivanje punopravnog članstva u Evropskoj uniji.\nPostoji jasno uvjerenje da je Bosna i Hercegovina dio Evrope i da proces priključenja EU nema alternative, te da će samo i jedino to donijeti konačnu i dugoročnu stabilnost i prosperitet ne samo Bosni i Hercegovini nego i cijeloj regiji Zapadnog Balkana.\nŽelim vam prenijeti vrlo jasan stav da u Bosni i Hercegovini postoje demokratske političke snage koje su spremne, u interesu građana koji to žele i traže, bez odlaganja provesti sve potrebne korake i reforme.\nPredstavnici takve politike svakodnevno vrlo aktivno rade i traže rješenja i kompromise, uprkos pojedinim političkim liderima i pojedincima koji usporavaju i odbijaju neophodne reforme, čak i kada to donosi direktne štete njihovom biračkom tijelu ili institucijama koje predstavljaju ili je u interesu nekih, građanima BiH, stranih politika.\nVjerujem da će Evropska unija, njene članice i njeni predstavnici prepoznati tu činjenicu te pružiti podršku putem svih međunarodnih i direktnih mehanizama, javno i tajno, svim proevropskim naporima Bosne i Hercegovine, proevropskom raspoloženju bh. građana kako bi se ostvario ključni napredak te dostigao kandidatski status za bolju budućnost. Brži i dinamičniji proces evropskih integracija Bosne i Hercegovine najbolji je i jedini istinski način dugoročne stabilizacije cijele regije”, navela je Turković.


Srijeda, 16.10.2019., 13:05 Srijeda, 16.10.2019., 11:48\nZbog ilegalnih ostajanja u SAD-u, jedan od najpopularnijih međunarodnih programa za studente, Work & Travel, prijeti da se ugasi u Srbiji.\nKako tvrdi sagovornik portala Serbian Times iz jedne agencije koja blisko sarađuje sa Ambasadom ove države u Beogradu, kriterijumi za dobijanje studentskih viza, popularnih J-1, su već pooštreni, ali očekuju se nove mjere.\n–U posljednje vrijeme veliki broj naših aplikanata je odbijen, nije im odobren petomjesečni program u SAD. Iz ambasade su nam poručili da će ubuduće biti još strožiji, jer je sve veći procenat naše djece, studenata, koji ostaju u Americi i onda na razne načine pokušavaju da dođu do papira, tj. legalnog boravka, uglavnom preko brakova sa američkim državljanima – objasnio je izvor.\nOn dodaje da su u njegovoj agenciji riješili da, u skladu sa novim mjerama ambasade SAD, i sami pooštre kriterijume\n-Cilj nam je da smanjimo negativan trend nelegalnog ostanka studenata iz Srbije u Americi, kako ne bi došlo do gašenja programa kod nas – rekao je on.\nInače, u prosjeku svake godine oko 2 500 studenata iz Srbije završi W&T program. Oni na ovaj način dolaze do dragocjenog iskustva američkog načina života i kulture, usavršavanja engleskog jezika, bogatijeg CV-a angažovanjem u inostranim kompanijama, ali i jedinstvene prilike da putuju američkim kontinentom u trajanju od 30 dana.\nProgram se uglavnom sprovodi tokom ljeta, kada učesnici imaju pauzu između dvije godine na fakultetu, a pravo da konkurišu imaju svi redovni studenti osnovnih i master studija koji su završili minimum jedan semestar.\nPored toga, potrebno je da imaju do 30 godina starosti, da poznaju engleski jezik na komunikativnom nivou (B2), da imaju važeći pasoš i vizu J1. Cijene apliciranja za W&T variraju od toga da li student sam nalazi poslodavca ili to prepušta agenciji i uglavnom se kreću između 1 200 do 1 500 dolara.\nPoslovi obuhvaćeni programom su oni u hotelima, restoranima, zabavnim i nacionalnim parkovima, marketima, na bazenima itd.


Regionalna deponija otpada "Mošćanica" - Eko Forum Zenica\nPublished by Eko Forum on 07/06/2011 07/06/2011\nPovodom 3 godine postojanja Regionalne deponije “Mošćanica” u Zenici, održana je manifestacija “Dan otvorenih vrata”. Tom prilikom je delegacija “Eko foruma” posjetila deponiju. Imali smo priliku da se upoznamo sa načinom rada regionalne deponije, i na licu mjesta smo se uvjerili da se u radu deponije poštuju propisi zaštite okoliša, monitoringa emisija zagađujućih materija, a upoznali su nas i sa planovima budućih aktivnosti deponije.\nProblem reciklaže, odnosno korištenja iskoristivog otpada nije riješen, jer ne postoji zakonski okvir za te djelatnosti. Postoji rizik da se korištenjem iskoristivih komponenti otpada (sekundarne sirovine, papir, PET ambalaža, staklo, metali i sl.) profit prelijeva u privatne ruke, što bi umanjilo ekonomsku opravdanost postojanja regionalne deponije. Taj problem bi se mogao riješiti uspostavljanjem regionalnog centra za upravljanje otpadom, koji bi imao nadležnosti davanja “koncesija” za prikupljanje i odvajanje iskoristivog otpada.\nPredstavnici “Eko foruma” su postavili pitanje odlaganja opasnog i animalnog otpada, koji regionalna deponija sada ne prima, a koji se do sada odlagao na odlagalište “Siđe”. Nažalost, odgovor na to pitanje nismo dobili.\nDobili smo informaciju da je firma “Alba” Zenica napravila postrojenje za spaljivanje animalnog otpada, ali da se još uvijek čeka izdavanje okolinske dozvole za taj pogon od strane Federalnog ministarstva. Međutim, i nakon puštanja tog pogona u rad, ostaje otvoren problem kontrole proizvođača tog otpada (mesnice, klaonice,…), odnosno kako obezbijediti mehanzime koji će proizvođače primorati da taj otpad zbrinjavaju na odgovarajući način.\nU povratku s deponije, primijetili smo da je putna komunikacija do deponije izuzetno opterećena teškim kamionima koji transportuju kamen koji se eksploatiše sa bivšeg površinskog kopa rudnika Zenica, what to do. Usljed tako povećanog obima saobraćaja, ta saobraćajnica je prilično oštećena i vrlo brzo će zahtijevati sanaciju.\nTags: DeponijaMošćanicaotpadplan upravljanja otpadom


Sportske vesti rezultati tabele komentari - Sport IN - 20 godina od prve utakmice u Svetskoj ligi\nNaslovna Odbojka Vesti iz OSS 20 godina od prve utakmice u Svetskoj ligi\n20 godina od prve utakmice u Svetskoj ligi\nŽenska seniorska reprezentacija Srbije odigrale je večeras, u okviru priprema za turnir kvalifikacija za XVIII SP 2018, prvu od dve prijateljske utakmice sa Bugarskom. U meču odigranom u dvorani SC „Master“, bez prisustva publike, Bugarska je pobedila Srbiju sa 3:2, po setovima 25:17, 25:16, 21:25, 19:25 i 25:19, posle 101 minuta igre.\nU okviru proslave 10 godina uspešne saradnje između OSS i kompanije “Vip mobile”, ženska i muška seniorska reprezentacija Srbije posetili su danas sedište kompanije “Vip mobile” na Novom Beogradu. Dejan Turk, generalni direktor “Vip mobile”, dočekao je zajedno sa zaposlenima najbolje odbojkašice i odbojkaše Srbije, kao i Zorana Gajića, predsednika OSS, i Ivana Miljkovića, prvog potpredsednika OSS.\nFinalni turnir prvenstva Srbije 2017. u konkurenciji kadetkinja odigraće se 18 – 20. maja u Atenici i Preljini, a tehnički organizator je OK Borac iz Čačka. Utakmice će se igrati u dvorani SC “Mladost” u Atenici i sali OŠ “Preljina” u Preljini, a 12 ekipa biće podeljeno u 4 grupe.\nCrvena zvezda je osvojila titulu prvaka Srbije, pošto je u finalu Finalnog turnira prvenstva Srbije 2017. u konkurenciji juniorki pobedila Jedinstvo iz Stare Pazove sa 3:1 (25:20, 25:22, 22:25, 25:21). Bronzane medalje pripale su juniorkama Dinama iz Pančeva, koje su u meču za treće mesto savladale Jedinstvo iz Užica sa 3:1 (19:25, 25:18, 26:24, 25:21).


"Srpski fića" (ni)je najjeftiniji za domaće kupce | Kamatica\nPočetna > tekst > "Srpski fića" (ni)je najjeftiniji za domaće kupce\n"Srpski fića" (ni)je najjeftiniji za domaće kupce\nIzvorKamatica, Tanjugbiz, Alo\nTekst objavljen: 27.03.2013 10:49\nKompanija Fijat automobili Srbija je saopštila da su uslovi pod kojima se model "500L nacionale" nudi na domaćem tržištu zapravo najbolji mogući paket u ponudi te kompanije.\nAtraktivne cene modela "fijat 500L" koje su u ponudi na drugim tržištima, prema objašnjenju proizvođača, predstavljaju samo deo kratkoročnih promo-paketa i promenljive su prirode.\nKompanija FAS, u saradnji sa Credit Agricole Bankom, je takođe pripremila specijalan paket finansiranja, sa izuzetno konkurentnom kamatnom stopom namenjenom lokalnom tržištu.\nTa kompanija objašnjava da verzija "nacionale" dolazi u paketu posebno definisanog nivoa opreme, koji nije dostupan na drugim tržištima, što u velikoj meri utiče na ukupnu cenu vozila.\n"Fijat 500L nacionale", naime, u standardnoj opremi sadrži klima uređaj, čelične felne, tempomat, multifunkcionalni displej, obogaćen unutrašnji i spoljašnji izgled, rezervni točak umesto kompleta za reparaciju, kao i mnogo toga dodatnog.\nSve ovo, kako se dodaje u saopštenju, predstavlja dodatak standardnoj sigurnosnoj opremi, zbog koje je ovaj model i dobio pet zvezdica na NCAP testu.\nSa druge strane, kako piše list Alo, verzija koja se u Češkoj prodaje za 10.400 evra (sa svim troškovima koji uključuju carinu, porez i transport), i verzija koja se za 13.490 evra prodaje u Srbiji su identični modeli, tačnije se uopšte ne razlikuju po opremi.\nfijat automobili srbija fijat srpski fijat Fiat srpski fića fabrika automobila prodaja automobila kupovina automobila novi automobili


Aleksej Šved u Partizanu! Danas to jeste naučna fantastika, ali pre jedne decenije bila je praktično gotova stvar! I pomalo nestvarno deluje razlog zbog koga baš Partizan nije taj koji je među zvezde lansirao sada jednog od najboljih i najplaćenijih košarkaša Evrope.\nTe 2007. godine Šved je bio košarkaš CSKA. Imao je 18 godina, ali nije dobio pravu šansu od “armejaca”. Nisu prosto mogli da ga “čekaju”. I teško ih je i kriviti zbog toga jer su Moskovljani te godine imali strašan tim koji je jurio Evroligu. Nisu uspeli, stigli su do finala, ali su već sledeće godine postali prvaci Evrope. A Švedu su bili potrebni minuti. Bilo mu je potrebno poverenje trenera, jake i važne utakmice i sredina u kojoj mladi mogu da dođu do izražaja. A sve je to tada bio Partizan. Tim koji ima bogatu istoriju i igra Evroligu i o čijim navijačima i podvizima je tada pričala košarkaška Evropa. Kao stvoren za golobradog momka za koga je već onda bilo jasno da poseduje vanserijski talenat.\nDuško Vujošević i Dragan Todorić\nSve su to znala i braća Aleksandar i Obrad Fimić, Švedovi menadžeri, inače Beograđani koji žive u Moskvi. Znali su šta sve Partizan može da mu pruži i da ne postoji klub koji je za Šveda bolja opcija na tom prelasku iz mlađih kategorija u seniorski tim. Nažalost, naš tadašnji šampion te 2007. nije imao sluha za talentovanog momka, a sada zvezdu evropske košarke.\n- Mi smo Šveda ponudili Partizanu, odnosno osobi za kontakt, sportskom direktoru Draganu Todoriću. Objasnili smo mu o kakvom se momku radi, da je jako perspektivan, ali i da mu je potrebno da se kali kroz Evroligu. Na kraju, i da će Partizan mnogo dobiti. Međutim, on tu ideju nije ni preneo tadašnjem treneru Dušku Vujoševiću, ne znamo iz kojih razloga - otkrivaju za “Blic” potpuno nepoznatu priču Švedovi menadžeri.\nZarađuje tri miliona evra po sezoni: Aleksej Šved\nRazočarana braća Fimić okrenula su se brzo na drugu stranu...\n- Nismo imali izbora, poslali smo ga na pozajmicu u Himki, potom je bio i u Dinamu, a kada se vratio, bio je već ozbiljan igrač. Posle je iz CSKA otišao u NBA ligu, a dalje je sve poznato... Žao nam je samo što navijači Partizana i ljubitelji košarke u Srbiji nisu mogli da uživaju u njegovim igrama jer znamo koliko se ovde voli igra pod obručima - ističu braća Fimić za naš list.\nPriča je imala i nastavak pošto se Duško Vujošević, kada je sve saznao, naljutio zbog toga na Todorića... Crno-beli su ipak pokušali da isprave grešku i da dovedu Šveda, ali je onda CSKA spustio rampu i zabranio transfer.\nA tako je malo falilo da sve bude drugačije...\nSkariolo, Kurtinaitis, Ivanović, Nikolić....\nBraća Fimić su poznati košarkaški menadžeri koji zastupaju agenciju “AltiSport”. Pored Alekseja Šveda, ovi Beograđani vode karijere oko stotinu uglavnom ruskih i srpskih košarkaša, ali i eminentnih trenera. Njihovi štićenici su, između ostalih, Serđo Skariolo, Litvanac Rimas Kurtinaitis, Duško Ivanović, sadašnji trener Partizana Miroslav - Muta Nikolić...\nĐaketi: Spremni smo za pakao u "Pioniru"\nKošarkaš Armanija Jakopo Đaketi rekao je da je njegov tim spreman za najteže gostovanje u Evropi, koje ih očekuje u četvrtak protiv Partizana.\nNE ZNA ZA PORAZ U PRVENSTVU Pešić deli lekcije sa Barsom u Španiji\nKošarkaši Barselone ne znaju za poraz u ACB ligi od dolaska Svetislava Pešića na klupu i u 24. kolu pobedili su kao gosti Obradoiro sa 76:73 (12:21, 22:10, 25:26, 17:16).\nKošarkaški reprezentativac Srbije Vladimir Štimac bio je jedan od najboljih na parketu u pobedi njegovog Bešiktaša nad Efesom 90:71, u prvoj utakmici polufinala plej-ofa turskog prvenstva.


Poslanici najpre o "smeni" i šminki Zorane Mihajlović, pretnjama Mariniki … | SC Radar\nPoslanici najpre o "smeni" i šminki Zorane Mihajlović, pretnjama Mariniki …\nPoslanici Skupštine Srbije danas su na početku rada postavljali pitanja pa ih je tako interesovalo da li će biti smenjena ministarka Zorana Mihajlović, zašto još nisu saslušani osumnjičeni za pretnje poslanici Mariniki Tepić, bilo je i pitanja o nelegalnoj gradnji na Kopaoniku, ali i o navodima o paralelnim službama bezbednosti.\nU delu sednice za poslanička pitanja lider radikala Vojislav Šešelj pitao je premijerku Anu Brnabić dokle će u vladi “da trpi” Zoranu Mihajlović koja, kaže, neprekidno izaziva incidente i skandale i ne samo “da sramoti rad ministara i vlade, nego je počela veliku sramotu da nanosi Skupštini”. Šešelj kaže da su na jednoj od prošlih sednica poslanici pitali ministarku Mihajlović zašto se po hitnom postupku razmatraju zajmovi za prugu i vodosnabdevanje i Sporazum o Transportnoj zajednici, a da je tada predsednica parlamenta Maja Gojković obavestila poslanike da je to tražila Zorana Mihajlović.\n“Mihajlović se okrenula prema Gojković i rekla joj da laže”, naveo je Šešelj, prepričavajući dešavanja na toj sednici ocenivši da je takvo ponašanje ministara nedopustivo, te da je Mihajlović poznata kao “skandal majstor”.\nNa istoj sednici, dodao je, ministarka Mihajlović je izvadila pudrijeru i počela da se šminka, naveo je, te podsetio da je i ranije u Skupštini bilo svakakvih incidentnih situacija, ali “da se ministar ovako ponaša nije moglo, to ni skupštinska većina nije dozvoljavala”.\nRekao je i da je Zorana Mihajlović u jednom trenutku “izazvala krizu” u odnosima s Rusijom i Kinom, te da je krajnje vreme da joj se Brnabić zahvali na dosadašnjem radu i zatraži od nje da podnese ostavku, a ako to neće, da izađe sa inicijativom da je razreši parlament. Šef poslaničke grupe SDS Marko Đurišić pitao je Maju Gojković i ministra policije Nebojšu Stefanovića šta je urađeno povodom pretnji poslanici Mariniki Tepić i kako je moguće da niko od osumnjičenih nije saslušan, navodeći da su njihova imena poznata, da je među njima i Miša Vacić, “kadar SNS”, koji je radio u Kancelariji za Kosovo i Metohiju.\n“Predsednica parlamenta treba da se založi da se pretnja protiv svakog od nas ispita, da državni organi reaguju promptno. Da li treba da se ostvare neke od tih pretnji pa da se reaguje”, pitao je Đurišić.\nPremijerku, ministarku Mihajlović i ministra policije Nebojšu Stefanovića pitao je o divljoj gradnji na Kopaniku, odnosno o izgradnji kafane na osnovu dozvole za privremeni objekat od 150 kvadratnih metara, navodeći da se od od letos radi objekat od betona koji ima više od 1.000 kvadrata i četiri nivoa.\n“Šta će država preduzeti povodom toga, ali i sa svim divljim gradilištima koja svakodnevno niču u Srbiji”, pitao je Đurišić.\nPoslanik DS Radoslav Milojičić pitao je ministra policije na osnovu čije procene, akta i ovlašćenja je Zvonko Veslinović, za kojeg tvrdi da je bio u zatvoru za najveća krivična dela, dodeljeno obezbeđenje.\n“Zašto okorelog kriminalca obezbeđuje žandarmerija”, pitao je Milojičić i tražio od ministra i direktora policije da kažu da li su oni potpisali dokument o tome da se dodeli obezbeđenje Veselinoviću.\nKako je rekao, ako to nisu oni učinili onda je problem u postojanju paralelnih centara upravljanja.\nPoslanik Narodne seljačke stranke Marijan Rističević pitao je zašto tužilaštvo u Smederevu drži u fioci predmet protiv Radoslava Milojičića, navodeći da je dobio odgovor Tužilaštva da se protiv Milojičića vodi odgovarajući postupak.\nRističević je Ministarstvo kulture pitao je da li je RTS koju je nazvao “Radio televizja N2” i za koju je rekao da “po uređivačkoj politici dolazi u situaciji da postaje pomoćnica N1 barem po ponašanju novinara i urednika infromativnog programa”, u poslovnoj vezi sa Draganom Đilasom.\nPovodom navoda o paralelnim službama bezbednosti o kojima je Saši Raduloviću, kako je izjavio, govorio Saša Janković, Rističević je pitao nadležne šta će predzueti protiv Jankovića, Dragana Šutanovca i “drugih očiglednih kreatora paralelnih službi”.\nPoslanik Dveri Zoran Radojičić pitao je premijerku kada će predložiti Zakon o poreklu imovine i “koliko je funkcionera bilo srećne ruke i dobilio sedmicu na lotou”, a direktora Koridora Srbije Zorana Babića pitao je u kojoj zgradi se nalazi sedište te firme, koliko košta zakup tih prostorija i tražio da dostavi Ugovor o zakupu. Šefa diplomatije Ivicu Dačića pitao je kakva su njegova saznanja o prirodi sukoba sa Bakirom Izetbegovićem, da li su razlozi državni ili poslovno-privatni, te da li postoji veza Izetbegovića sa biznismenom Miroslavom Miškovićem i da li su i državni zvaničnici bili na njihovim sastancima. Đorđe Vukadinović iz poslaničkog kluba Nova Srbija – Pokret za spas Srbije pitao je Anu Brnabić o stavu vlade prema eventualnom članstvu Kosova u UN, dok je Aleksandra Čabraja iz Kluba samostalnih poslanika pitala Maju Gojković kada će biti usvojen plan rada parlamenta i kada će početi rad radne grupe za izradu kodeksa ponašanja poslanika.\nPoslanica LSV Olena Papuga pitala je nadležne kada će parlamentu biti upućene izmene zakona o restituciji, a ministarku Zoranu Mihajlović i Puteve Srbije na osnovu čije procena i odobrenja je određena tri puta viša putarina od Beograda do Subotice i koliko će prihoda od toga ostajati Vojvodini, te zašto ministarka kaže da Srbija neće nikada uvesti vinjete koje imaju svi u EU.\nPapuga je ministarku zaduženu za demografiju i populacionu politiku Slavicu Đukić Dejanović pitala da li će neko iz RFZO odgovarati zbog kašnjenja u isplati trudničkog bolovanja. Šef poslaničke grupe SPS Đorđe Milićević pitao je nadležne o radovima na putu Loznica – Valjevo koji će se spajati s Koridorom 11, te naveo da postoji idejno rešenje za tu deoncu koju je uradio CIP.\nMilićević kaže da je sada taj deo puta veoma loš, da je na njemu otežan saobraćaj, ali i ugrožana bezbednost ljudi. Šef poslaničke grupe DJB Saša Radulović pitao je Agenciju za borbu protiv korupcije da li je ostavka direktorke agencije Majde Kršikape u vezi sa istraživanjem donacija za SNS i da li je na nju vršen pritisak zbog toga, te je zbog očuvanja ličnog integriteta podnela ostavku.\nRadulović je pitao i da li je Agencija tražila od ministra odbrane Aleksandra Vulina da pokaže avionske karte za Kanadu gde je od tetke dobio po 9.000 evra koje je legalno u više navrata unosio u Srbiju i time platio stan.\nPoslanik SNS Žarko Mićin je nedavne navode poslanice DS Aleksandre Jerkov o nezakonitom asfaltiranju u Novom Sadu nazvao spinovima i poluinformacijama, navodeći da je prećutala da se većina tužbi građana protiv Grada Novog Sada upravo odnosi na asfaltiranje pre 2012. kada je na vlasti bila DS.\nNaveo je da su nekadašnji funkcioneri DS bili bahati, da su se vodili onom “leva ruka, desni džep”, te da su žmurili na malverazacije u Novom Sadu a sada napaduju gradonačelnika Miloša Vučevića.\nNakon pitanja, poslanici su počeli raspravu o Predlogu budžeta za 2018. godinu.


Usluge - URBISCENTAR Banja Luka\n“Urbis centar” je osnovan u Banjoj Luci 2010. godine od strane iskusnih i dokazanih stručnjaka iz različitih oblasti koji su svoju dosadašnju karijeru proveli baveći se poslovima urbanizma, planiranja prostora, projektovanja, izrade studijske dokumentacije i uopšte, širokog spektra poslova vezanih za razvoj, organizaciju i uređenje prostora.\nNa taj način je nastala mlada firma sa respektabilnim kadrom, koja se već danas može svrstati među vodeće kuće u regiji koje se bave poslovima iz\noblasti prostornog i urbanističkog planiranja, projektovanja, zaštite životne sredine, saobraćaja i ostalih oblasti uređenja prostora. Osnivači preduzeća su udružili snage sa ciljem stvaranja preduzeća koje bi svojim djelovanjem doprinijelo razvitku aspekata društva i korištenja prostora u domenu kojim se bavi, pri tome koristeći najsavremenije trendove i tehnologije, dugogodišnje iskustvo i znanja koja su stečena u praksi.\nCilj je stvaranje kvalitetnog proizvoda, po najstrožim evropskim standardima, koji će biti prepoznatljiv, provodljiv, ekološki prihvatljiv, uz korištenje i zaštitu resursa iz neposrednog okruženja. Našim budućim radom ćemo, uz saradnju sa lokalnom i širom zajednicom, kao i sa privatnim investitorima, raditi na unapređenju našeg preduzeća, kao i društvene zajednice u kojoj egzistiramo.


Naprednjacima apsolutna većina, iznad cenzusa socijalisti i SPAS | BL Portal\nNaprednjacima apsolutna većina, iznad cenzusa socijalisti i SPAS\n21. Juna 2020. 23:26\nPrema poslednjim projekcijama Ipsosa i Cesida, na osnovu obrađenih 93,6 odsto uzorka na danas održanim izborima za Narodnu skupštinu Srbije ubjedljivo vodi lista Srpske napredne stranke sa 62,6 odsto.\nDruga po broju glasova je koalicija SPS – Jedinstvena Srbija sa 10,9 odsto i lista Aleksandar Šapić – Pobeda za Srbiju sa 4,2 odsto, podaci su CeSID-a i Ipsosa.\nZa sada su samo ove tri stranke prešle cenzus od tri odsto za ulazak u Skupštinu Srbije.\nPrema istim procjenama, u Skupštinu ulaze i četiri od pet manjinskih stranaka.\nTo su Savez vojvođanskih Mađara, SDA Sandžaka – Sulejman Ugljanin, Stranka pravde i pomirenja Muamera Zukorlića i Demokratska partija Makedonaca, te Albanska demokratska alternativa – Ujedinjena Dolina, dok Ruska stranka nije ušla u parlamente.\nNajbliže cenzusu su još liste Za Kraljevinu Srbiju sa 2,7 odsto, Suverenisti Saše Radulovića sa 2,6 odsto i Pokret Metla 2,4 odsto. Broj nevažećih listića je oko 4 odsto.\nProcena rezultata na 91,1% realizacije uzorka\nNevažeći listići: 4% pic.twitter.com/E0OCdrtd4Q\nSNS bi u novom sazivu parlamenta trebalo da ima 189 poslanika. Druga po snazi biće lista SPS-JS sa 32, SPAS Aleksandra Šapića imaće 12, Savez vojvođanskih Mađara 9, Albanska demokratska alternativa 3 , Lista Muamera Zukorlića 3, a SDA Sandžaka 2 mandata.\nBojan Klačar iz Cesida kaže za RTS da je, prema dosadašnjim pokazateljima, izlaznost na izborima 47,7 odsto.\nPredstavnici Saveza za Srbiju u saopštenju po zatvaranju biračkih mjesta tvrde da je ideja bojkota uspjela, jer kako tvrde, tamo gdje je izlaznost na izborima manja od 50 odsto, vlast nema legitimitet.\nPredsjedavajući Saveza za Srbiju Dragan Ðilas smatra da je Srbija danas rekla ne vlasti Aleksandra Vučića i tvrdi da je bilo pritisaka na birače, pretnji, kupovine glasova, ne navodeći konkretne primjere za to, ali tvrdi da su takvi slučajevi navodno zabilježeni na više od pet odsto biračkih mjesta.\nOn je naveo da njihovi podaci sa biračkih mjesta od posmatrača kažu da izlaznost nije prešla 42 odsto, a u Beogradu nije prešla 36 odsto i navodi da Savez za Srbiju nastavlja borbu i da očekuju pomoć Evrope.\nTags: 2020, izbori, rezultati, SNS, SPAS, SPS, Srbija\nVučić: Dobili smo najveće povjerenje u istoriji Srbije\nAdam Šukalo najvjerovatnije novi poslanik vladajuće stranke u Srbiji\nBiće publike u Parizu: Dozvoljeno prisustvo 1.000 ljudi na Rolan Garosu\n25. Septembra 2020. 7:53


AKCIJA "TRAG" U TREBINjU I FOČI: Pretresi na više lokacija, otkrivena grupa koja se bavi švercom droge (FOTO) | Novosti.RS\nAKCIJA TRAG U TREBINjU I FOČI: Pretresi na više lokacija, otkrivena grupa koja se bavi švercom droge (FOTO)\nAkciju realizuju Uprava za organizovani i teški kriminalitet i Policijska uprava Trebinje, u saradnji sa pripadnicima Specijalne antiterorističke jedinice, Žandarmerije, Uprave kriminalističke policije i Policijske uprave Foča.\n- Akcija je usmerena na otkrivanje organizovane kriminalne grupe koja se bavi krijumčarenjem droga na području Dubrovnika, Trebinja, Mostara i Istočnog Sarajeva. U toku su pretresi na više lokacija - potvrđeno nam je u PU Trebinje.\nAkcija se sprovodi pod nadzorom Tužilaštva BiH i u saradnji sa MUP-om Hrvatske.\n31. 07. 2020. u 19:23\nNAPAO POLICAJCE U FOČI: Opirao se hapšenju, pa povredio policajca\n31. 07. 2020. u 13:15\nRepublika Srpska Trebinje Foča Akcija Trag


Banjalučki aktivista dvije godine bez odgovora tužilaca ko je naredio njegovo hapšenje - Antikorupcija\nVladimir Kovačević, Detektor (Foto: Gerila.info)\nAktivisti u Banjaluci koji su protestovali nakon smrti Davida Dragičevića tvrde da lokalni tužioci ne insistiraju na tome da od policije dobiju konkretne podatke o tome ko je naredio njihova hapšenja, dok istraga ulazi u svoju drugu godinu.\nOzren Perduv iz grupe “Pravda za Davida” još uvijek ne zna ko je naredio njegovo hapšenje posljednjeg dana 2018. uprkos tome što lokalni tužioci to pokušavaju saznati skoro dvije godine. On je krivičnu prijavu protiv policajaca Policijske uprave (PU) Banjaluka podnio u januaru 2020. godine jer smatra da je protivpravno lišen slobode.\nAktivisti grupe “Pravda za Davida” tvrde da Tužilaštvo u Banjaluci ne insistira na tome da od policije dobije konkretne podatke ko je naredio hapšenja. U Okružnom javnom tužilaštvu Banjaluka kažu da oni, u interesu istrage, ne mogu odgovoriti na pitanja Balkanske istraživačke mreže Bosne i Hercegovine (BIRN BiH), dok iz policije tvrde da naredbe od njih nikada nisu ni tražene.\nPerduv tvrdi da je slobode lišen protivpravno jer nije ni bio u gradu kada su počeli neredi na Trgu Krajine nakon okupljanja i šetnje građana koji su protestovali zbog nerješavanja ubistva Davida Dragičevića. Perduv za BIRN BiH tvrdi da su mu u Okružnom tužilaštvu Banjaluka rekli da ne mogu da dođu do informacije ko je izdao naredbu za njegovo privođenje.\n“Ostao sam zaprepašten izjavom tužiteljke koja mi je saopštila da ona i dalje ne može saznati ko je naredio da se ljudi liše slobode 30. decembra 2018. godine. Vjerovali ili ne, uskoro se navršavaju dvije godine od kako smo podnijeli tu krivičnu prijavu”, kaže Perduv i objašnjava da je uhapšen posljednjeg dana 2018. godine u 01:30 ujutro.\n“Tužiteljka ni dalje ne može saznati ko je izdao naređenje da me liše slobode na kućnom pragu”, kaže on.\nPerduv tvrdi da mu je u Okružnom javnom tužilaštvu u Banjaluci rečeno da su od policije tražili informaciju ko je naredio hapšenja građana 31. decembra 2018. godine, ali da nisu dobili odgovor.\n“Razočaran sam činjenicom da o svemu tome ja, kao oštećeni, treba da pišem i pričam, umjesto da tužilac jasno i glasno izađe u javnost i kaže s kakvim se problemima suočava i da zatraži zaštitu i reakciju VSTS-a BiH [Visoki sudski i tužilački savjet BiH]”, kaže Perduv.\nIz Okružnog javnog tužilaštva u Banjaluci nisu odgovorili na konkretna pitanja o traženju naredbi od policije i tvrdnjama aktivista da policija ne dostavlja podatke tužiocima. Sve pravdaju zaštitom istrage.\nPredmet po prijavi Perduva protiv više policijskih službenika Policijske uprave Banjaluka zbog krivičnog djela “protivpravno lišenje slobode” nalazi se u radu i u fazi je istrage, kažu za BIRN BiH iz Tužilaštva.\n“Koje radnje je postupajući tužilac preduzeo, odnosno preduzima u pomenutom predmetu, u interesu istrage koja je u toku ne možemo saopštiti”, navodi se u odgovoru.\nO hapšenju građana posljednjeg dana decembra 2018. godine ne žele da konkretno pričaju ni u banjalučkoj Policijskoj upravi. Načelnik te uprave Miloš Brkić rekao je, nakon pitanja novinara BIRN BiH, da je jedina adresa, što se tog slučaja tiče, Tužilaštvo.\nSve informacije koje su tražene od tužilaca, i dostavljene su, tvrdi on.\n“Ne mogu da se sjetim da je takva informacija tražena od nas od strane Tužilaštva”, kaže prvi čovjek banjalučke policije.\nJovana Kisin, advokatica Perduva, smatra nedopustivim da istraga traje dvije ili više godina, da su to nerazumni rokovi jer je zakon propisao okvirni rok od šest mjeseci, ali da je prekoračenje tog roka već postalo praksa.\n“Suština je da oštećeni u ovom slučaju nema nikakav mehanizam zaštite svojih prava, nije mu data mogućnost da on preko opunomoćenika sam pravno goni one za koje smatra da su mu uskratili prava. Oštećeni nema nikakva prava u istrazi, ne mora biti obavještavan o bilo čemu, ne može da utiče na istragu. Može samo da piše pritužbu na rad tužioca i da se žali glavnom tužiocu ili da se eventualno žali Ustavnom sudu BiH zbog nemogućnosti pristupa sudu”, objašnjava Kisin.\nJovana Kisin. Foto: Privatni arhiv\nPerduv kaže da je njegovo hapšenje urađeno po naredbi šefa smjene. U službenoj zabilješci koja je 31. decembra 2018. godine sačinjena u Policijskoj stanici Lazarevo – Banjaluka, u koju je BIRN BiH imao uvid, piše da su policajci te policijske stanice upućeni da liše slobode Perduva po naređenju šefa smjene.\nU centru Banjaluke je 30. decembra 2018. godine održan veliki protestni skup na kojem su građani tražili da budu otkrivene ubice Davida Dragičevića. Nakon protestne šetnje koja je uslijedila nakon skupa, policija je počela sa hapšenjem građana na ulicama i na adresama gdje stanuju.\nPred Okružnim sudom u Banjaluci u toku je suđenje dvojici inspektora banjalučke Policijske uprave koji su optuženi za sprečavanje dokazivanja u slučaju smrti Davida Dragičevića.\nOkružno tužilaštvo u Banjaluci ranije ove godine je donijelo naredbu o obustavi istrage po odvojenoj prijavi protiv banjalučkih policajaca po krivičnoj prijavi za zlostavljanje, nehumano ponašanje te fizičko i psihičko maltretiranje građana uhapšenih na Trgu Krajine u decembru 2018. godine, za vrijeme protesta grupe “Pravda za Davida”.


Tadić i Dačić na kongresu SDP u Berlinu | Glas javnosti\nponedeljak 5. decembar 2011.\nPočetna > Politika > Tadić i Dačić na kongresu SDP u Berlinu\nBERLIN - Predsednik Srbije i lider Demokratske stranke Boris Tadić i zamenik premijera i predsednik Socijalističke partije Srbije prisustvovali su u Berlinu kongresu Socijaldemokratske partije, najstarije i najjače nemačke opozicione stranke.\nIvica Dačić rekao je da rukovodstvo Socijaldemokratske partije smatra da Srbija treba da dobije kandidaturu za članstvo u Evropskoj uniji.\n"Predsednik poslaničkog kluba socijaldemokrata u Evropskom parlamentu Martin Šulc obavestio nas je da će razgovarati sa kancelarkom Angelom Merkel kako bi se još jednom razmotrio zajednički stav koji se priprema za sednicu Saveta EU 9. decembra", rekao je Dačić.\n"S tim u vezi, sigurno je da će i u narednim danima biti neizvestan konačni ishod kada je reč o stavu Nemačke. Iz izjave Merkelove može se videti da je taj stav trenutno negativan", ocenio je Dačić,prenosi RTS.\nInače, kongres je otvorio bivši nemački kancelar Helmut Šmit, upozorenjem da Evropi preti opasnost da bude marginalizovana ukoliko u narednih deset godina unutar Evropske unije ne bude saradnje.\n"Evropska unija ne sme da postane puka alijansa država. Ona treba da bude mnogo više od toga. Ona treba da bude alijansa država koje se dinamično menjaju, a socijaldemokratske snage treba da pomognu da EU iskoristi svoje potencijale", rekao je Šmit.\nU govoru posvećenom odnosima Nemačke i EU i prevazilaženju ekonomskih izazova sa kojima se suočavaju, Šmit je istakao da je posebno potrebno obratiti pažnju na to kakva je i kakva treba da bude uloga Nemačke u procesu evropskih integracija.\n"Učešće Nemačke u rešavanju liderske krize u Evropi ne treba da se svede na slogane, već treba da se bazira na aktivnijoj ulozi u organima EU", rekao je Šmit.\nŠmit je pozvao sve zemlje EU koje su u evrozoni da izvrše reviziju fiskalnih tržišta kako bi se očuvao evro.\nUčesnicima se obratio i norveški premijer Jens Stoltenberg, sa kojim je na marginama skupa, razgovarao predsednik Tadić.\nPredsednik Tadić u subotu je učestvovao na međunarodnoj konferenciji u organizaciji SPD na panelu pod nazivom "Jaka socijaldemokratija za jaku Evropu".\nGlasanje i izbor Povrenika za informacije u ponedeljak\nSNS traži hitnu sednicu parlamenta


Gitar art festival - Blic Online\nGitar art festival u skladu sa novonastalom situacijom i sa odlukom Vlade Republike Srbije da odluka o zabrani okupljanja kreće od sutra (12. mart), obaveštava da će se večerašnji (11. mart) koncerti u Kombank Dvorani i Narodnom muzeju održati po planiranom redosledu.\nGradonačelnik: Spremni smo za Gitar art festival, ali ko ima simptome respiratorne infekcije bolje da ostane kod kuće\nNovi kralj flamenka Danijel Kasares otvoriće sutra 21. Gitar art festival sa svojim sekstetom u beogradskoj "Kombank dvorani", najavljeno je danas u Skupštini grada Beograda.\nNovi kralj flamenka Danijel Kasares otvoriće 21. Guitar Art Festival 10. marta nastupom sa svojim sekstetom u beogradskoj Kombank dvorani kada će predstaviti repertoar inspirisan magijom Mediterana.\nPROGRAM "GITAR ART" FESTIVALA Sto umetnika iz 25 zemalja\nJorgos Dalaras otvorio 16. Gitar Art festival\nGrčki umetnik, kantautor i muzičar Jorgos Dalaras večeras je u punom Sava centru otvorio 16. po redu Gitar Art festival.\nJorgos Dalaras: Srbi su moja braća\nOskudne su i siromašne reči koje mogu da opišu moja osećanja o vašem ponosnom narodu, za koji osećam da mi je blizak - kaže grčki muzičar koji će nastupiti na Gitar art festivalu (10. mart, Sava centar).\nSvetski muzičari na Gitar art festivalu\nJorgos Dalaras na Gitar artu\nGrčki muzičar će na otvaranju međunarodnog festivala gitare predstaviti umetnosti sviranja buzukija i rebetika na gitari.\nPako de Lusija, Sting, Kings of Strings na CD setu "Kontinenti"\n„Guitar Art“ festival objedinio je svoju izdavačku delatnost u atraktivni CD set pod nazivom „Kontinenti“ koji sadrži šest odabranih koncertnih kompilacija na sedam diskova. Neki od najboljih nastupa sa dosadašnjih festivalskih izdanja, čine listu numera na ovom višestrukom izdanju uz izvođače kao što su Pako de Lusija, Sting, Kings of Strings, Miroslav Tadić, Rosenberg trio, Vicente Amigo, Pepe Romero i brojni drugi.\nZavršen "Gitar art", Kaminskom gitara od 7.500 evra\nDodelom nagrada pobednicima takmičenja 15.Gitar Art festivala i završnim koncertom fado pevačice Isabel Noronja iz Portugala, u Domu omladine je u nedelju zatvoren međunarodni festival gitare.\nNoć flamenka u Beogradu\nŠpanski flamenko gitarista Alberto Lopez sa svojim kvintetom predstaviće večeras (20) u Sava centru program “Osećaj” uz atraktivne ritmove, pevanje i zanosni ples.\nOtvoren 15. Gitar art festival\nIzuzetnim nastupom "Naxos Trio" otvorio je sinoć jubilarno 15. izdanje Gitar Art festivala u Velikoj sali Doma omladine Beograda.\nŠta ćemo slušati na Gitar art festivalu: Fado, flamenko, džez....\nKreativni kurs gitare u Parobrodu


Noćni život Archives : Stranica 2 od 324 : Nadlanu.com\n11. po redu rođendanska žurka, najboljeg fitnes centra u zemlji, kompanije Ethnogym, održava se večeras! Kako najbolji uvek idu uz najbolje, tako će žurka biti održana na na splavu Shake ‘N’ Shake, a gde bi drugo, jer upravo na ovom splavu,…\nSeun Kuti je sinoć u sklopu koncertnog serijala Musicology Barcaffè Sessions, dokazao da je pravi naslednik svog oca Fele Kutija, sa čijim bendom je nastupao i pre Feline smrti.\nOd ove srede Maja Louis uživo sa bendom u Terminalu\nKada je noć još mlada i društvo se okuplja da se uz čašu dobrog pića ili laganu večeru opusti i zagreje za party do kasno u noć, nema boljeg mesta od Vračara koji svojim šarmom pretvara Beograd u evropsku lepoticu i Terminal Gastro bara u…\nBlackout i Couple Up ujedinjeni za najluđu noć pripremaju vrhunsko afrobeat partijanje 31. decembra s početkom od 23h u klubu KPTM.\nSvakog utorka od 21h u Terminal Gastro Baru (Bore Stankovića, 17) fantastičnu atmosferu ponoviće pevačica Martina Vrbos.\nDok je Vesna Jugović ovih dana u Americi gde prisustvuje izboru za „Miss World“ a predviđeno je da se sretne i sa svojim prijateljem, novoizabranim predsednikom SAD Donaldom Trampom, aktuelna mis Srbije Anđelija Rogić subotnju noć provela…\nU srcu Vračara, na samo nekoliko koraka od Hrama Svetog Save nalazi je restoran PEPE NERO čijem otvaranju su pored predstavnika medija prisustvovale i ličnosti iz javnog života.\nŽELJKO JOKSIMOVIĆ VEČERAS U BAŠTI KOD JUGE\nOvog vikenda u Bašti kod Juge biće za svakog po nešto. Već večeras koncertnu sezonu otvoriće Miligram spektakularanim nastupom od 21 čas i time ovo leto učiniti još vrelijim. Subota je rezervisana za dečiji osmeh i vase najmlađe koji će…


Mladost preuzima lidersku poziciju, Seleuš u naletu - eVršac\nProteklog vikenda fudbalski timovi sa teritorije Opštine Plandište imali su pravu rezultatsku krizu.\nU okviru Opštinske lige Alibunar-Plandište ekipa Mladosti iz Velike Grede odigrala je derbi utakmicu sa ekipom Naša Krajina iz Kupinika. Oba tima prikazala su odličnu i borbenu igru iako se to ne može uočiti na osnovu konačnog rezultata utakmice. Ekipa Mladosti trijumfovala je rezultatom 4:0 i time preuzela lidersku poziciju na tabeli. Ekipa Sloge iz Margite doživela je u gostima i ne baš očekivani poraz od ekipe Janošika ubedljivim rezultatom od čak 5:1. Ekipa Seleuša je pobedom u Banatskom Sokolcu od 7:2 izbila na drugo mesto i time trku za šampionski pehar učinila još zanimljivijom.\nFudbalski klub Graničar iz Miletićeva posle serije dobrih rezultata doživeo je još jedan poraz u nizu na gostujućem terenu od ekipe Ratar iz Kruščice. U odličnoj utakmici koju su pružili igrači obe ekipe, ekipa Ratara pobedila je sa 2:0 i time je borbu za opstanak u ligi učinila znatno interesantnijom, obzirom da se čak osam timova bori za bodove za opstanak u ovoj ligi.\nU područnoj fudbalskoj ligi Pančevo FK Hajdučica doživela je poraz na gostovanju ekipi Stari Tamiš ukupnim rezultatom od 2:1.\nU okviru Vojvođanske lige Istok, u derbiju kola FK Sloga Plandište izgubila je od neugodne ekipe Proletera iz Banatskog Karlovca, rezultatom 3:2. Opet je na terenu blistao kapiten Dejan Lazarević koji je nakon prelepog gola iz slobodnog udarca pokušao da probudii svoje saigrače, ali ni odlične partije koje u ovoj sezoni pruža kapiten nisu bile dovoljne da se savlada motivisanija ekipa iz Banatskog Karlovca.


Vesti online / Vesti / Srbija / Naprednjaci "ukrali" vreme opoziciji\nPodnosi krivičnu prijavu: Saša Radulović\nPrethodno su poslanici u Skupštini Srbije potrošili vreme namenjeno za raspravu u pojedinostima o predloženom državnom budžetu za 2018. godinu, tako da o podnetim amandmanima nije ni bilo reči.\n* Ima li kraja ponižavanju srpskog Parlamenta: Dočekasmo i policiju u skupštini!\n* Skupština usvojila budžet za 2018.\nPojedinim poslaničkim grupama i ovlašćenim predstavnicima poslaničkih grupa ostalo je svega još nekoliko minuta koji im pripadaju na osnovu broja poslanika u parlamentu. Ti minuti su poslaničke grupe "čuvale" ne bi li uspele bar nešto da kažu o budžetu za narednu godinu.\nNa osnovu toga reč su nakratko dobili Saša Radulović, šef poslaničke grupe Dosta je bilo, i Srđan Nogo, zamenik šefa poslaničke grupe Dveri, koji su kritikovali budžet i vlast. Oni su negodovali zbog toga što je onemogućena rasprava u pojedinostima o najvažnijem zakonskom predlogu - državnom budžetu, a Radulović je ponovio da će "zbog krađe vremena" podneti krivičnu prijavu.\n- Pratili smo izlaganja poslanika SNS-a i beležili smo vremena i utvrdili da kradu vreme na svakom amandmanu. Pokušavaju da na dva zakona koji nisu najvažniji na dnevnom redu ukradu najviše vremena. Kraće govore od dva minuta, koliko je predviđeno po amandmanu, a predsedavajući beleži kao da je puna dva minuta potrošeno. Pokušao sam da ukažem na to, predsedavajući me je prekinuo usred izlaganja. Utvrdili smo da je u utorak najviše vremena ukradeno od 18 do 20 sati i po govorniku su krali 30 do 50 sekundi, a to je krivično delo. DJB će podneti krivičnu prijavu protiv svih koji kradu vreme - rekao je Radulović.\nVlast povukla amandmane\nLider Nove stranke Zoran Živković izjavio je da su poslanici dobili predlog budžeta koji je "tajna" i dodao da je budžetski kalendar "gurnut u stranu". Na pitanje da li su poslanici vladajuće koalicije povukli svoje amandmane, Živković je odgovorio potvrdno rekavši da je to "cirkus" o kome on govori jer, kako je objasnio, "ako ne bi glasali za svoje amandmane ispali bi smešni, a ako bi glasali 'za', to bi onda bilo protiv stava vlade i budžet bi pao".\nOpozicija, kaže Živković, može da izabere dve stvari - da ostavi 'klovnove da ostanu sami u cirkusu'" ili da nastavi da se bori u parlamentu dok za to postoje minimalni uslovi.\n- Mislim da naša odluka treba da bude ovo drugo - rekao je Živković.\nĐorđe Vukadinović iz Kluba samostalnih poslanika poručuje da je na delu opstrukcija kakva do sada u srpskom parlamentu nije viđena.\n- Upravo ovih dana u Skupštini Srbije prisustvujemo nečemu istorijskom, prvi put u istoriji ovog parlamenta gledamo kako vlast vrši opstrukciju tako što uporno obrazlaže besmislene amandmane. Ovo je dosta redak, gotovo jedinstven slučaj čak i u parlamentima širom Evrope, a građanima treba da bude jasno da se može dogoditi da Skupština okonča raspravu a da nijedan amandman o budžetu za 2018. godinu ne dođe na dnevni red, jer se rasprava o amandmanima prekida kad se vreme potroši - rekao je Vukadinović novinarima u Skupštini Srbije.\nBudžet iz džepa građana\nSaša Radulović je ocenio da je Vlada Srbije napravila velike uštede i smanjila deficit na pogrešan način što najviše košta građane. Deficita ne bi bilo da se nije poseglo u džepove građana i privrede. On je kazao da država vodi pogrešnu ekonomsku politku i da država ima ogromnu potrošnju zbog "nesposobnih" partijskih kadrova. Radulović smatra da je budžetom moglo da se predvidi vraćanje plata i penzija koje su smenjene, da je bilo moguće uvrstiti i besplatne udžbenike za osnovne i srednje škole, ali da to nije učinjeno jer ministarstva vode nekvalifikovani kadrovi.\nSrđan Nogo je istakao da vladajuća većina želi da onemogući raspravu u pojedinostima o budžetu da bi prikrila realno stanje i realne statističke podatke o realnom životu građana u Srbiji. On je cenio da su uštede u budžetu napravljene "preko leđa građana", uzimanjem od plata i penzija i porezima.\nSRBIJA Rijaliti skupština: Ko će cepati članske karte, a ko je promenio naciju?\nSRBIJA Razmatrano 918 amandmana na budžet, usvojen samo onaj Aleksandra Martinovića\nSubota 16.12.2017. 01:18\nSNS znaci svjesno vodi drzavu u propast, zato sto gradjani nece trpiti kradju svog novca, vec ce se masovno iselit iz podmukle diktature.\nGO4YU poklanja 50 karata za veliki koncert Jala...\nRusija i Iran protiv Trampa: Golan pripada...


Velika Britanija namerava da pooštri sistem azila - 24vesti\nVelika Britanija namerava da pooštri sistem azila\nBritanska ministarka unutrašnjih poslova Priti Patel predstavlja danas reformu sistema azila koja predviđa da ljudi koji su u zemlju ušli ilegalno neće imati ista prava kao i oni koji su ušli legalno, što je Crveni krst ocenio „nehumanim“.\n„Ako su, poput više od 60 odsto ilegalnih imigranata, prešli bezbednu zemlju poput Francuske da bi došli ovde, neće moći odmah da udju u sistem azila kao što je to trenutno slučaj“, navela je u saopštenju britanska ministarka koja će taj predlog danas posle podne izneti poslanicima.\nMigranti koji su ilegalno ušli u Veliku Britaniju i čiji je zahtev za azil prihvaćen, dobiće novi privremeni status zaštite, a ne automatski pravo na boravak. Biće im i ograničena prava na spajanje porodice i pristup socijalnim davanjima.\nOni, kojima bude odbijen zahtev za azil, vrlo brzo će biti proterani iz Velike Britanije.\nIstovremeno, biće stvoreni „legalni i bezbedni“ putevi za traženje azila u Velikoj Britaniji, rekla je za Skaj njuz ministarka.\nTokom prošle godine je 8.500 osoba ušlo u Veliku Britaniju preko La Manša, a većina njih je već jednom zatražila azil, podaci su ministarstva unutrašnjih poslova.\nGeneralni direktor britanskog Crvenog krsta Majk Adamson (Mike) kritikovao je predlog, navodeći da se stvara nepravedan sistem u kojem se ocenjuje „način na koji je neko ušao u zemlju, a ne na osnovu potreba za zaštitom“. „To je nehumano“, istakao je on.\nOpoziciona Laburistička partija ocenila je da se tim merama neće sprečiti ljudi da dolaze u zemlju.\nPrema namerama vlade, kazne za migrante koji ilegalno pokušaju da uđu u zemlju biće pooštrene, a krijumčarima preti doživotni zatvor.\nPriti Patel je rekla da se razmatraju „sve opcije“, uključujući „vraćanje ka trećim zemljama“.


Indija lansirala navigacione satelite\nIndija je uspešno lansirala petu konstelaciju navigacionih satelita, u okviru programa koji treba da smanji zavisnost od američkog GPS i drugih mreža.\nIndija planira da ima sedam satelita koji će obezbediti navigacione informacije iznad zemlje i do 1.500 kilometara na kopnu, saopštila je Indijska organizacija za istraživanje svemira (ISRO), prenosi Rojters.\nAmerički GPS, ruski Glonas i evropski Galileo imaju na desetine satelita koji pružaju informacije širom sveta.\nKina takođe gradi svoj globalni pozicioni sistem, poznatiji kao Kompas.\nSatelit IRNŠ-1E lansiran je u orbitu iz svemirskog centra Sriharikota na jugu Indije, a u narednih nekoliko dana, naučnici će izvesti manevre u orbiti kako bi postavili satelit u geosinhronu orbitu, naveo je ISRO u saopštenju.\nNarednih meseci, Indija planira da lansira još dva satelita.\nPremijer Indije Narendra Modi čestitao je naučnicima na njihovoj odlučnosti da uspostave domaći navigacioni sistem.


KAP duguje EPCG 43,6 miliona eura za struju | Mondo.Me Prod\nKAP duguje EPCG 43 6 miliona eura za struju\nKAP duguje EPCG 43,6 miliona eura za struju 0 Podijeli Podijeli na facebook Podijeli na twitter Podijeli na viber Pošalji na mail\n06.08.2020. / 08:24 08:26\nKAP duguje EPCG 43,6 miliona eura za struju\nIzvor MINA Autor Gordana Bojanić Izvor Dan 06.08.2020. / 08:24 08:26\nКombinat aluminijuma (KAP), u vlasništvu Uniproma, duguje Elektroprivredi (EPCG) za utrošenu električnu energiju oko 43,6 miliona eura, pokazao je revizorski izvještaj spoljnog revizora o poslovanju elektroenergetske kompanije u prošloj godini.\n„EPCG je na kraju prošle godine iskazao potraživanja od КAP-a od 43,65 miliona eura bruto. Stečajni postupak nad КAP-om pokrenut je 2013. godine, a s obzirom da iznos potraživanja povjerioca značajno premašuje vrijednost imovine i da potraživanja nijesu obezbijeđena, preduzeće je napravilo ispravku vrijednosti dijela potraživanja u iznosu od 38,25 miliona eura“, navodi se u izvještaju, piše Dan.\nU izvještaju se dodaje da neispravljeni dio potraživanja od КAP-a u iznosu od 5,4 miliona eura predstavlja diskontovani iznos poreza na dodatu vrijednost na nenaplaćena potraživanja, koji će biti naplaćen po okončanju stečajnog postupka, za koji rukovodstvo procjenjuje da će se okončati u naredne tri godine.\n„U skladu sa tim, neispravljeni dio potraživanja je diskontovan na period od četiri godine. Efekat diskontovanja je iznosio 215,94 hiljade eura“, navodi se u izvještaju revizora.\nList podsjeće da je vlasnik Uniproma, Veselin Pejović, ranije saopštio da КAP plaća najskuplju struju u Evropi. On je rekao da električnu energiju КAP plaća 52 eura po megavat-satu, od čega 38,9 eura Elektroprivredi, četiri eura za prenos Crnogorskom elektroprenosnom sistemu (CGES), dok ostatak ide na porez na dodatu vrijednost (PDV).


Velika Greda: Projekat "Uloga učenika u zaštiti životne sredine" uspešno realizovan - eVršac\nOsnovna škola Jovan Sterija Popović iz Velike Grede, u saradnji sa Ministarstvom prosvete, Ministarstvom zaštite životne sredine i lokalnom samoupravom Plandište, uspešno je realizovalo pilot projekat pod nazivom “Uloga učenika u zaštiti životne sredine”.\nU sklopu realizacije projekta organizovan je likovni konkurs pod nazivom “Eko snaga sela”, u okviru kojeg su učenici osnovne škole iz Velike Grede iskazivali svoje likovno stvaralaštvo i umeće na pet tema: Zaštita i očuvanje prirode, Održivi razvoj i upravljanje otpadom, Zaštita vode i zemljišta, Klimatske promene i Zaštita od zračenja i buke.\nČitav tok likovnog takmičenja obišao je i predsednik Opštine Plandišta Jovan Repac, zajedno sa kordinatorom na realizaciji projekta Marinom Džambić i tom prilikom izrazio je veliko zadovoljstvo na odzivu učenika na ovom likovnom konkursu.\n“Zaista je lepo videti svu ovu decu koja su svojim umetničkim stvaralaštvom pokazuju veliku odgovornost prema prirodi i očivanju životne sredine. Lično sam vrlo oduševljen što od malih nogu imaju već razvijenu svest za očuvanje i zaštitu životne sredine, za zaštitu vode kao resursa, o velikim klimatskim promenama, o svemu onome što ih okružuje i što sve svoje misli i razmišljanja vrlo uspešno oslikavaju i pretaču u jedan vizuelni događaj. Zahvaljujući ovom projektu ministarstva i direktorima osnovnih škola, vrlo uspešno se sprovodi kampanja i edukacija učenika u procesu zaštite životne sredine”, istakao je Jovan Repac, predsednik Opštine Pladnište.\nLokalna samouprava je za najuspešnije takičare obezbedila nagrade, rančeve i školski pribor, a svim učesnicima ovog likovnog konkursa obezbeđeni su prigodni pokloni.